text:
गुरुवार, जून 7
अत्याधुनिक मैथिली महिलाक मानसिकता आ दबाव
हम जहन पढ़ैत रहि तक मिथिलाक नाम अबितै राजा जनक सँ लय क गार्गी, याज्ञवल्कय, भारती, मण्डन मिश्र, वाचस्पति मिश्र सन मैथिल मनीषी के नाम सुनैत रही। किछु बरख पहिने धरि सुनैत रही जे मिथिला वर्णन, मिथिला दर्शन, मिथिला के आचार-विचार दोसर के प्रति सदभावना, मधुर वचन - ई सब त मिथिलाक देन अछि। दोसर ठाम ई कतओ नहि भेटि सकत। मुदा, आई सबटा आधुनिकता के नाम पर निपत्ता भेल जा रहल अछि। आधुनिकता बाजार के प्रश्रय देलक आ बाजार एक-दोसर केँ टाँग घींचबाक। एहि घींचातानी मे कहन हमसभ खसय लगलहुँ, कोनो ठेकान नञि। जहन-जहन ठोकर लगैत अछि त मौन परैत अछि, जे हम महान छलौं। महानता केवल कहबी मे। करनी मे आब देखा कहाँ रहल अछि? दादा लग हाथी रहैन्ह, हम सिक्कै डि़ केँ संदूक मे धय देने छी। ई सोच सब केँ छन्हि। पहिने मिथिला सँ लोक कमाई करबा लेल कलकत्ता-असम जाइत रहलाह। ओकर दिल्ली बाद दिल्ली-मुंबई आ पंजाब। आब त कोनो ठेकान नञि। जकरा जतय ठेकान भेटि जाइत छन्हि, ओतहि बोरिया-बिस्तर ल य कय। ई सबटा देन अछि आधुनिकता केँ। विकासक नाम पर ई नीक अछि। मुदा, जहन अपन परिवार, परंपरा पर तुषारापात होइत अछि त लोक बिलबिला जाइत अछि। नहि आगू सुझैत छैक आ ने पाछूं। जाबैत धरि होश अबैत छैक, बहुत विलंब भ गेल रहै छै। किछु एहने सन स्थिति सँ गुजरि रहल अछि मिथिला। अपन स्वर्णिम अतीत आ परंपरा केँ बले नीक भविष्यक सपना तँ संजोय रहल अछि, मुदा घरक धरैन हिली रहल छैक। घर-परिवारक धरैन त धरनी यानी महिला होइत छथि। पुरूष त खांभ होइत अछि। कोनहु कारणवश खांभ त बदलल जा सकैत अछि, मुदा धरैन केँ बदलब सहज नहि। आधुनिकता केँ नाम पर जहिया सँ बाजार आ पश्चिमी देखाउँस गाम-घर मे हुलि गेल अछि, बहुत रास समस्या उभरि रहल अछि। देखल जाए त संसारक प्रत्येक देश मे पुरुष समाजक अपेक्षा महिला समाज सदिखन पांछा रहल अछि । यद्यपि प्रगतिक गति मे तेजी अनबाक हेतु आइ-काल्हि विदेश मे नारीक प्रयोजनीयता सिद्ध आ प्रमाणित भऽ गेल अछि। संगहि वैज्ञानिकता, कलाकारिता, साहित्य-सृष्टि, आर्थिक प्राप्ति तथा देश नेतृत्वक संग ढेर रास काज मे सब नारी अपन कर्तव्य पथ पर निर्बाध गति स आगा बढि़ रहल छथि। कतेको पथ पर आरुढ़ भऽ नारी अपन सहज प्रतिभाक प्रदर्शन मे उन्मुख भऽ रहलीह अछि, तइयो ई मानऽ पड़त जे प्रगतिक एहू क्रांतिकारी युग मे पुरुषक समकक्षता सँ ओ पाछुए छथि आओर अपन लक्ष्य धरि पहुँचबा मे एखन हुनका पर्याप्त समयक अपेक्षा छन्हि । घर महिला सँ होइत अछि। ताहिं महिला केँ स्वभाव-पात, हुनक विचार केहन छैन्ह, एकर असरि ओतुका समाज पर परैत छैक। जदि महिला ठानि लैथि त मिथिला अपन संस्कृति के पहिने जकां अक्षुण्ण राखि सकैत अछि। अछिंजल सन। एहि वास्ते हमरा सब केँ अपन संस्कृति पर कोनो तरहक आँच नहि आबय देबय पड़त। एकरा लेल शुरूआत घर सँ करय पड़त। किएक त पश्चिमी सभ्यताक आँखि मुन्नि कय ओकर पाछाँ भगबाक सोचक कारणें हम सभ अपन धुरी सँ छिटकि रहल छी। एकर शुरूआत घर सँ करय पड़त। कियैक त लोक आब अप्पन घर मे मैथिली बाजब खराप मानैत छथि। दिल्ली-मुंबई केँ त गप्पे छोड़ू, दरभंगा-मधुबनी जे मिथिलाक गढ अछि, ओतहु माय अपन नेना-भुटका सँ एखुनका हिंग्लिश मे गप्प करब शान बुझैत छथि। हम घर-घर मे देखैत छी जे अपन संस्कृति के बिसरि विदेशी भाषा केँ सभकिओ अपना रहल छथि। माय-बाबू जी कहब त दूर, आब मॉम-डैड कहल जायत अछि। एक-दोसर केँ प्रणाम केनाय त दूर, अपना सँ पैघ कें पैर छूब त सामने वालाँ केँ अपन अपमानद स्वाभिमान पर चोट बुझा रहल छैन्ह। एक-दोसर के नमस्कार-पाँती त दूर आब हेल्लो, हाय... बाजल जा रहल अछि। एखनहु बेसी महिला नहि त ठीक तरहे अंग्रेजी सीखलीह आ नहि मैथिली कें प्रति अनुराग बाँचल छन्हि। नतीजा, नञि हिंदी आ ने अंगे्रजी। मैथिली केँ त ओ सब निकृष्टï बुझय लागलीह। एकर अर्थ ई नहि लगाओल जाय कि हम विकास केँ पक्षधर नञि छी। हम आई दिल्ली-मुंबई आबि गेलौं त दोसर के अएबाक अधिकार नञि छन्हि। सबकें विकासक आरि पर डेग उसाहबाक अधिकार छन्हि। सामथ्र्य छन्हि। मुदा, कोनहुँ क्षेत्र मे अधकचरा ज्ञान घातक होइत छैक। मानलो आई-काल्हिं लोक सभ अंग्रेजी दिस बेसी भागि रहल छथि। चूंकि हमहुं एकटा महिला छी। मिथिला सँ सरोकार अछि। ताहिं मिथिला केँ सेहो अनुभव अछि आ महिलाक सोचक सेहो। ताहिं कहैत छी जे पुरूषक अपेक्षा हमरा सभ मे देखाउँसक प्रवृत्ति कनी बेसी होइत अछि। दोसरक देखी करब जेना कर्तव्य होई हमर सभक। मानलौं जे अमेरिका-लंदन सब जाय लागल। तकर माने कि हम अपन संस्कृति कें छोडि़ दी? बहुत रास सवाल मन मे घुमरैत रहैत अछि। जतय सीता जन्मली मैट सँ, ओहि माटि पर आई आय देखैत छीक घर - घर मे दहेजक कारन कतेक पुतोहु के घर स बहार कएल जा रहल अछि। बेटीक वियाहक उमर बितैत जा रहल अछि। कोनो निदान नजरि नञि आबि रहल अछि। आई-काल्हिक माय अपन बेटी केँ आधुनिकता केँ अँन्हरिया मे बेतहाशा दौड़बाक आजादी त दय रहल छथि। मुदा... संगे ई नहि बताबैत छथि जे ओकर लक्ष्मण रेखा की छैक? एकबेर लक्ष्मण रेखाक लाँघब जगत जननी जानकी आ मानव समाज केँ कतेक महग पड़लै, ई कहबाक आवश्यकता नहि। सब किओ जनैत छी। कहल जाइत अछि जे साहित्य ओखुनका समाजक प्रतिबिंब होइत अछि। ताहिं जदि कोनो समय विशेषक चित्रण आ ओकर प्रासंगिकता पर गप्प हुअए त तखनुका साहित्य पर नजरि दौड़ा सकैत छी। आधुनिक मैथिली कथा मे नारी समाज मध्य सांस्कृतिक चेतना कें जागृत करबाक प्रयास कतेको कथा लेखिका कयलनि अछि । एहि दिशा मे मात्र मिथिलांचलक नहि, प्रत्युत समस्त भारतीय समाज मे एहन प्रवृत्ति दृष्टिगत होइत अछि । कथा आजुक सर्वाधिक विकसित एवं लोकप्रिय विधा थिक । कथाक आन्तरिक संरचना, ओकर मूल स्वर सत्य के पकड़बाक यत्न कयलक अछि । सत्यक अनेक पक्ष भऽ सकैछ । सत्य - जकरा कथा कहैछ - जकरा कथाकार उजागार करैछ - सत्य जकरा आलोचक पकड़बाक यत्न करैछ । चलो रे डोली उठाओ कहार..गीत आब केवल ब्याह दिन बैंड पर बजैत अछि। आधुनिक युग मे मिथिला मे आएल सांस्कृतिक पतनक कारण आब कोनो दुहारि स डोली नहि उठैत अछि। धनीक स धनीक आ गरीब स गरीब लोक अपन बेटी-पुतहु कए मोटर स ल कए रिक्शा तक पर विदा करैत अछि। नवतुरिया त आब सिनेमा मे छोडि़ डोली कतहू नहि देखैत अछि। मिथिलाक एक-दू टा गाम छोडि़ कए कतहू डोली अथाज़्त खरखरिया देखबा मे नहि अछि। जाहि गाम मे अछि ओहि ठाम सेहो ओ जजज़्र अवस्था मे अछि। दरअसल आब विवाह मे चलि रहल रस्म ओ रिवाज मे भारी बदलाव आबि रहल अछि। एकर पाछु बिहार स पलायन सेहो महत्वपूणज़् कारण मानल जा रहल अछि। जाहि प्रदेश स लोक बिवाह करबा लेल बिहार अबैत अछि ओकर संस्कृति एहि ठामक संस्कृति मे मिला दैत अछि। गाम हुए या शहर अपन संस्कृति कए त्यागि शान बढ़ेबा लेल नव-नव तरीके अपना रहल मिथिला समाज अपन जडि़ स कटल जा रहल अछि। गप मात्र डोली क नहि अछि आन रिवाज सेहो खत्म भ रहल अछि। आदिकाल स चलल आबि रहल रिवाज कए मानि हम सब दुनिया मे अपन अलग स्थान बनेने छी। एहि पर आइ सेहो शोध जारी अछि जे आखिर मिथिला मे विवाह क सफलता क राज की अछि। मुदा इ हाल रहल त जल्दहि हम सब ओहि भीड़ मे शामिल भ जाएब, जतय राति मे विवाह आ भोर मे तलाक भ जाइत अछि। हम लग्न के छोडि़ लगन मे विवाह करै लगलहुं, जखन कि मिथिलाक देखा-देखी अमिताभ बेटाक विवाह लग्न देखी कए केलथि। पहिने जतय ब्याह क बाद कनिया आ वर कए ल जेबा लेल दुहारि पर चारि टा कहार लाठी लकए ठार रहैत छल, आइ खटारा गाड़ी मे ड्राइवर बैसल नजरि अबैत अछि। कहबा लेल इ हमर आधुनिक सोच आ आथिज़्क उत्थान कए देखा रहल अछि, मुदा असल मे इ हमर पिछड़ापन आ दिमागी तौर पर अंगाली कए देखा रहल अछि। राजस्थान मे जेकर दुहारि पर करोड़ टकाक गाड़ी लागल अछि ओ जखन विवाह लेल जाइत अछि त लाख टका खचज़् करि घोडि़ मंगबैत अछि, दू डेग लेल लाख टका खचज़् करैत अछि, मुदा करोड़ टकाक गाड़ी घोडि़क स्थान नहि ल पेलक, मुदा मिथिला मे हजार टका कहार कए नहि द खटारा गाड़ी पर चढ़बा स औकात बढि़ जाइत अछि। ई गप स्वीकार करए मे हमरा कोनो संकोच नहि जे हमर भाषा हिंदी क भाषाई साम्राज्यवाद क शिकार भेल अछि। ई संकट मैथिले टा संग नहि, बल्कि हिंदी क्षेत्र क तमाम भाषा जेना अवधी, भोजपुरी, ब्रज, राजस्थानी सबहक संगे छै। देखल जाए त भोजपुरी कनी नीक अवस्था मे अछि कारण जे एकरा बाजार सेहो सहयता कए रहल छैक। मुदा जेना-जेना शहरीकरण बढि़ रहल अछि देश मे छोट-छोट भाषा आ बोली क स्पेश खत्म भ रहल अछि। देश क एकात्मक स्वरुप क विकास क लेल हिंदी आ अंग्रेजी अनिवायज़् बनल जा रहल अछि। जिनकर जन्म पटना या दिल्ली मे भेलन्हि ओ हिंदी मे गप करैत छथि। हालांकि ओ अपन मां-बाबूजी स मैथिली बाजि लैत छथि, मुदा अन्य मैथिल भाषी स ओ हिंदी मे संवाद करैत छथि। एकर पाछू कोन मानसिकता अछि, कोन कारक एकरा प्रभावित कए रहल अछि, ताहि पर विवेचना आवश्यक। दोसर गप हीन मानसिकता क सेहो। हम सब अपन संस्कृति कए जेना बिसरि गेलहुं अछि। हमरा सब ज्ञान क मतलब अंग्रेजी क जानकारी मानि लेने छी, आ संस्कारित होई क मतलब हिंदी क नीक ज्ञान यानी खड़ी हिंदी क दिल्ली या टीवी क टोन मे बाजै क ज्ञान मानि लेने छी। हमरा अपन प्राचीन परंपरा क ज्ञान स या त वंचित कएल जा रहल अछि या हम सब खुद अनभिज्ञ भेल जा रहल छी या कएकटा आथिज़्क वजह हमरा सबस अमूल्य समय छीन रहल अछि जे हम सब अपन भाषा या संस्कृति क बारे मे सोची। प्राचीन काल सँ आईधरि अनेक मैथिल नारी रत्न छथि। मुदा संसार मे उच्चतम आदर्शक स्थापना कयने आओर अपन सुकृत्य सँ नारी जातिक नाम उज्ज्वल कयलनि। ओ चाहे सीता होथि किवां गार्गाी, मैत्रेयी, अरूंधती, सतरूपा आओर भारती। सब मैथिलनारी आंरभहि सँ पृथ्वीक समान क्षमाशील, समुद्र जकां गहीर, चन्द्रमा जकां शीतल, रवि सन तेजस्वी आ पहाड़ जकां मानसिक रूप सँ उन्नत रहल छथि। वास्तव मे स्त्री आओर पुरूष केँ जीवनरूपी गाड़ी केँ दू गोट पहिया कहल जाइत अछि, जाहिक बले जीवनक गाड़ी चलैत अछि। कखनो एकटा कमजोर पड़ल त दोसर पर बेसी भार पड़ैत छैक। सत्ते कहि त स्त्री-पुरूष जीवनक गाड़ी मे जोतायल दू गोट पहिया छथि, जे परस्पर एक-दोसर केँ पूरक छथि। एक के अभाव मे दोसर के व्यक्तित्व अपूर्ण अछि। स्त्री पत्नी के रूप मे पुरुषक परामर्शदात्री आ शुभेच्छु होइत छथि त माँ के रूप मे हुनक गुरू। वैदिक पुरातन काल मे नारी केँ समाज मे अत्यधिक श्रेष्ठ आओर उच्च स्थान प्राप्त छल। हुनक अभाव मे पुरुष अपन धार्मिक काज आ अनुष्ठान आदि कें पूर्ण नहि कय सकैत छलाह। तखन तँ भगवान श्रीराम केँ स्वर्णमयी जनकसुता सीता बना कय अश्वमेघ यज्ञ करय पड़लैन्ह। मिथिलाक संस्कृति मे नारी त्याग, विश्वास आओर श्रद्घाक प्रतीक रहलीह। तेँ मैथिल संस्कृति ओ सभ्यताक मूल कारण नारीतवक उच्च स्थान तथा महान आदर्श रहल अछि। मिथिला मे महिला लोकनिक सृजनात्मक प्रतिभाक अभिव्यक्ति लोक साहित्य आओर लोक कलाक रूप मे भेल अछि। स्वतंत्रता प्राप्तिक बादो जखन समाज केँ चिंतक लोकनि स्त्रीक विकासक दिशा खोजय छलाह तँ कतेकाक विचारक कें सामाजिक विषमताक अनुभव भेलन्हि। ओ देखलनि जे स्त्री आओर पुरुष के बीच बड गहीर विषमता अछि। कतेको कारण सँ स्त्री के पिछड़ल वर्ग मे मानि लेल गेल। देशक स्वतंत्रता प्राप्तिक उपरांत समाजिक कुरीति सभ कें नष्टï होमय लागल। एहने योजनाक अंतर्गत पर्दा प्रथाक बहिष्कार स्त्री शिक्षाक प्रचार आदि महिलाक उत्थान हेतु प्रयास होमय लागल। इ तथ्य त सर्वमान्य भ गेल जे जहिना गाड़ीक दू टा पहिया सँ सुचारू रूपे गाड़ी चलाओल जा सकैत अछि तहिना राष्टï्रक वा समाजक गाड़ी स्त्री आ पुरुषक दुनूक पूर्ण क्षमता सँ सुचारू रू पे चलि सकैत अछि। राष्टï्रक आह्वïान भेल जे महिला लोकनि अपन शक्ति के चिन्हैथ आ विकास करथु। एहि तरहेँ स्त्री शिक्षाक प्रचार-प्रसार लागल। सामाजिक स्तरपर बेटा-बेटी कें बरोबरि मानबाक समझदारी विकसित करबाक प्रयास तँ सदिखन भ रहल अछि। निश्चित रूप सँ स्त्रीक जीवन मे परिवर्तन आयल अछि। शिक्षा आओर रोजगाकरक प्रतिशत मे बढोत्तरि देखल जा रहल अछि। ओ अवसर पाबि कय जी-तोड़ मेहनत कय रहल छथि। किछु क्षेत्र मे तँ पुरुषो सँ आगू बढि़कय अपन क्षमता के उजागर करैत अपन पहचान बनौने छथि। जल, थल, नभ तीनू ठाम हुनका लेल खोलि देल गेल अछि। आओर ओ सभ जगह अपन दृढ़ताक संग डेग उसाहि रहल छथि। मुदा दोसर दिस हुनक पर कतेको रास ज्यादती, छेड़छाड़, घरेलू हिंसा, आफिस मे भेदभाव आदि भ रहल अछि। चूंकि, हमर विषय वस्तु अछि मैथिल महिलाक मानसिक अवस्था आ दवाब तेँ आजुक समय मे आधुनिक स्त्री के मानसिक उहापोह पर गप्प करब आवश्यक। एखुनका समय मे महिला लोकनि के मानसिक उहापोह बड बढि गेल छन्हि। आखिर ई मानसिक उहापोह किएक भ रहल अछि, एहि पर विवेचन करी त बड समय लागत। ओतेक समय आई नहि अछि। मुदा किछु बजने बिना चुप्प रही जायब, त मन घुमरय लागत। हमरा जनितबै एहि उहापोह एकटा कारण जतय महिला-पुरुषक बराबरिक दर्जा नहि भेटब अछि तो दोसर दिस आधुनिकता के चपेट मे आयब सेहो थिक। हमर सभक संस्कृति मे स्त्री-पुरुष के एक-दोसर के पूरक मानि कय स्त्रीक लेल विशेष सामाजिक व्यवस्था कयल गेल अछि, किएक तँ प्रकृतिए स्त्री कें विशेष बनौने छैक। हुनक शारीरिक रचना, मानसिक बनावट आ संवदेना पुरुष सँ फराक अछि। विशेष अछि। एहि विशेषताक बलपर ओ बच्चा के जनैत छथि, बच्चाक पालन-पोषण करैत छथि। परिवार आ समाज कें संवेदना के आधार पर जोरैत छथि। आजुक बदलल परिस्थितियो मे हुनक अपन विभिन्न भूमिका मे अहि सभ दायित्व के निभायब पड़ैत छन्हि किएक तें ओ तंँ हुनका करय के छन्हि आओर अहि प्रकृति प्रदत्त विशेषताक कारणे समाज आओर मानव मात्रक लेल नीक होइत छैक। मुदा बराबरीक अहि दौड़ मे जहन स्वयं स्त्रीक अपन विशेषता कें बिसरैत जाइत छथि, त दिक्कत आयब स्वभाविक। इ कतेओ न कतओ आधुनिकता के असरि अछि। अपन माटि अपन हवा के बिना कुनु गाछ बाहर सँ आनि कय लगा देलजाए तँ फल देनाई त दूर ओ गाछ कनिये दिन मे नाश भ जाइत अछि। जाहि समाज मे जीवन मूल्य किंवा समाज मूल्य होयत ओहि मे सुख-शांति आओत। परिवार आ समाज अहि उदेश्य सँ बनल अछि। पुरातल कालो मे निरक्षर माता सेहो अपन बच्चा मे मानव मूल्यक मंत्र देबा मे सफल रहैत छलीह ते तँ एतेक वर्ष सँ हमर संस्कृति कायम अछि। जे सर्व विश्व हिताय संस्कृति रहल अछि। सबहक हित मे प्रयास करेत रहनाई। ओहि लेल जीवनक के यज्ञ कहल गेल अछि। मिथिला मे महिलाक जीवन पल-पल यज्ञ मे आहुतिके समान रहल अछि। बल्कि स्वयं हुनक जीवन यज्ञ रहल छन्हि। मुदा समाजक जीवन मूल्य आई आधुनिकताक नाम पर अपन इतिहास के तिलांजलि द रहल अछि। जे आई अत्याधुनिक महिलाक मानसिकता मे बहुत परिवर्तन देखल जा रहल अछि। ओ किंकर्तव्यविमूढ़ छथि। ओ दोसर के लेल जिनाई आ सीमित साधनों मे संतुष्टï रहनाई (अपन बच्चा मे) जीवन मूल्यक स्थापना कयनाई इ सभ बात करय ते चाहैत छथि मुदा आजुक गलाकट प्रतिस्पर्धाक युग मे जेना सभ किछु बिला जाइत अछि। बाजारवाद माने गलाकाट प्रतिस्पर्धा। ई प्रतिस्पर्धा आजुक लोक कें शॉट-कर्ट दिस उन्मुख करय अछि। शॉटकर्ट कतेक खतरनाक होइत अछि, मानसिक स्तर पर। चारित्रिक स्तर पर, कहबाक जरूरति नहि। एखुनका किछु महिलाक चारित्रिक पतन के जाहि तरहें हम सब खबरि सुनैत छी, ओकर पाछां इएह मानसिकता त काज करैत अछि। एहि तरहक मानसिकता असरि अछि जे आजुक महिलाक मानसिक रूप सं दू पाटक बीच ओझरा जाइत छथि। जहन कि जाहि परंपरा हमर समाज आ परिवार सँ जोडय़ क भाव जगाबैत अछि ओकरा हम मात्र पुरान बुझिकय त्यागि देनलाई समाज सम्मत नहि अछि। आजुक नारी के अप्पन जीवन जीबय के ललक मे बियाह-दान सेहो बोझ बुझना जा रहल अछि। ओना त एहि तरहक सोच राखय वालाक संख्या एखन कम अछि, मुदा एकर संख्या ठमकल रहत, कहब बड मोसकिल। कारण लोक कें देखाऊंस करब पुरान आदति छन्हि। विशेष कय महिला मे ई गुण बेसी होइत अछि। लिव इन रिलेशनशिप तरह कंस्पेट एहि सोचक त परिचायक थिक। एहि पर विशेष ध्यान देबाक जरूरति अछि। एखुनका बेटी सभहक सोच मे करियर पहिने आ बादे मे दोसर वस्तु। करियर पहिने होबाक चाही, हम एकर विरोधी नहि छी, मुदा परिवार के अनदेखी नहि कयल जा सकैत अछि। दूनू मे सामंजस्य त मिथिलाक महिला कतेको दशक सँ राखैत अयलीह। तहन एहन विसंगति किएैक? हम जदि इतिहासक ओहि कालखण्ड मे जाइत छी, जहन पढ़ाई-लिखाई ओतेक प्रचलन मे नहि छल, ओहो समाज अपन युवा पीढ़ी के सही जानकारी देबाक लेल किछु रास्ता खोजि लेने छल। जेना लोकगीत, परंपरा आ पाबनि तिहार के माध्यम सँ जीवन जीबय के जानकारी अपन अगिला पीढ़ी के दयदेल जाइत छल। गीतक माध्यम सँ वियाहक उपरांत सासुर मे संबंध निबाहबाक आओर नैहर आ सासुर क बीच सामंजस्य रखबाक शिक्षा इत्यादि सभ शिक्षा आसान तरीका घर-रबैटी मे भरि देल जाइत छल। आई हमर सामाजिक परिस्थिति बदलल अछि। आधुनिकताक नाम पर नञि त हम इम्हर के रहलौं आ नहि ओम्हर के। जेना सूपक भांटा भ चुकल छी। एखुनका समय मे बेसी महिला नहि त ठीक तरहें अंग्रेजीये सीखलहि आ नहि मैथिलीएक प्रति अनुराग बाँचल छन्हि। नतीजा नञि हिन्दी नहि अंग्रेजी। मैथिली कें तैं निम्न बुझैये लगलीह। - कुमकुम झा
प्रस्तुतकर्ता सुभाष चन्द्र पर गुरुवार, जून 07, 2012 1 टिप्पणी:
सोमवार, दिसंबर 5
द्वादश ज्योतिर्लिंग कथा
(१) श्री सोमनाथ- गुजरात प्रान्तक काठियावाड़ मे समुद्रक तट पर अवस्थित एहि ज्योतिर्लिंगक कथा शिव पुराण मे एहि तरहे सँ वर्णित अछि :-
दक्ष प्रजापति केर ‘कन्या छलनि । हुनका सभक विवाह चन्द्रमाक संग कयने छलथिन्ह । परन्तु चन्द्रमा मात्र रोहिणीक अलावा किनको सँ अनुराग व सम्मान नहि करथिन्ह । एहि सँ क्रोधित भऽ प्रजापति दक्ष चन्द्रमा कें क्षय होयबाक शाप दए देलथिन्ह । एहि सँ चन्द्रमाक कान्ति तत्काल क्षीण भऽ गेलनि । ओ अपन श्राप सँ विमुक्ति हेबाक लेल ऋषि आओर देवता के संग कए ब्रह्मा जीक ओहिठाम गेला । ब्रह्माजी शाप विमोचन के लेल प्रभास क्षेत्र मे जाए कऽ भगवान शिवक आराधना करबा लेल कहलथिन्ह । ओ कठिन तपस्या करैत १० करोड़ मृत्युंजय मंत्रक सेहो जाप कएलनि । एहि पर भगवान शिव प्रसन्न भऽ अमर रहबाक वरदान दए शाप सँ मुक्ति होयबाक विषय मे कहलथिन :- जे अहाँ कृष्ण पक्ष मे एक-एक अंश क्षीण होइत जाएत और शुक्ल पक्ष मे ओहि तरहें एक-एक अंश बढ़ैत पुर्णिमा कऽ पूर्ण रूप प्राप्त होएत । आओर प्रजापति दक्षक वचनक रक्षा सेहो भए जेतनि । शाप सँ मुक्ति भेलाक पश्चात् चन्द्रमा आओर सब देवता लोकनि भगवान शिव के माता पार्वती कें साथ सभ प्राणीक उद्धारार्थ एतय रहबाक प्रार्थना कएलनि । भगवान शिव प्रार्थना कें स्वीकार कऽ ज्योतिर्लिंग के रूप में माँ पार्वती के साथ ओहि दिन सँ एतय रहय लगलाह ।
(२) श्री मल्लिकार्जुन :- आंध्रप्रदेश मे कृष्णा नदीक तटपर श्री शैलपर्वत स्थित ज्योतिर्लिंगक कथा पुराण मे एहि तरहक अछि ।
भगवान शिवक दुनू पुत्र श्री गणेश आओर श्री कार्तिकेय मे सँ किनक विवाह सर्वप्रथम करायल जाय, एहि तरहक समस्याक समाधान हेतु शिवजी दुनू बालक कें पृथ्वीक परिक्रमाक आदेश दए कहलथिन्ह जे पहिने परिक्रमा कय आबि जायब तिनक विवाह सर्वप्रथम कराओल जाएत । श्री कार्तिकेय एहि बात कें सुनिते मयूर पर सवार भय पृथ्वीक परिक्रमा के लेल विदा भऽ गेलाह । श्री गणेश जी सोचय लगलाह जे हुनका मयूर सवारी छनि आ यथा शीघ्र परिक्रमा कय लेताह परन्तु हमरा मूसक सवारी अछि हमरा सँ पृथ्वी परिक्रमा असंभव अछि तथापि बुद्धि विवेकक सहारा लय अपन माता पिताक शरीर मे अखण्ड ब्रह्माण्ड कें समाहित देखि ओ हुनकहि प्रदक्षिणा कऽ हाथ जोड़ि माता पिताक सन्मुख ठाढ़ भय गेलाह । माता-पिता हुनक बुद्धि विवेक देखि हुनक वियाह सिद्धि आओर बुद्धि के साथ करबा देलनि । ओहि मे क्षेम तथा लाभ नामक दु पुत्र भेलनि । जखन कार्तिकेय पृथ्वीक परिक्रमा कऽ भगवान शंकर तथा पार्वतीक पास अयलाह तावत धरि श्री गणेश जीक विवाह भऽ गेल रहनि तथा दू पुत्रक प्राप्ति सेहो भऽ गेल छलनि । ई सभ बात देखि कार्तिकेय क्रोधित भय क्रौंच नामक पर्वत पर चलि गेलाह । माता पार्वती रुष्ट पुत्र के वापस लाबय लेल ओहि स्थान पर पहुँचलथि । पाछाँ सँ भगवान शिव ज्योतिर्लिंग के रूप मे प्रकट भऽ गेलाह, ताहि दिन सँ मल्लिकार्जुन ज्योतिर्लिंग के नाम सँ प्रख्यात भेलाह । एहि लिंगक पूजा अर्चना सर्वप्रथम मल्लिका पुष्प सँ कएल गेल छल ताहि हेतु मल्लिकार्जुन नाम सँ प्रसिद्ध छथि ।
(३) महाकालेश्वर :- मध्यप्रदेशक उज्जैन नगर मे अवस्थित एहि ज्योतिर्लिंगक कथा पुराण मे एहि प्रकार सँ अछि :-
प्राचीन काल मे उज्जयिनी मे राजा चन्द्रसेन राज्य करैत छलाह । ओ परम शिव भक्त छलाह । राजाक शिव भक्ति सँ प्रभावित भऽ कऽ एक पाँच वर्षक ग्वालाक लड़का शिव भक्ति मे निमग्न भऽ गेल । भक्ति मे मगन ओ बालक खेनाई के सेहो बिसरि गेल छल । एहि पर कुपित भऽ माय ओहि शिव लिंग रूपी पत्थर के फेकि देलकनि । बालक भगवान शिव के नाम बजैत बेहोश भऽ खसि परल । किछु समय बाद होश एलाक बाद ओ सामने बहुत सुन्दर आओर बहुत विशाल सुवर्ण रत्न सँ जटित मन्दिर देखलनि । मन्दिर के भीतर प्रकाश पूर्ण, भास्वर तेजस्वी ज्योतिर्लिंग स्थापित छल । ताहि दिन सँ एहि ज्योतिर्लिंगक पूजा शुरू भेल । उज्जयिनी नाम सँ विख्यात ई नगर भारतक परम पवित्र सप्तपुरी मे एक अछि ।
(४) ॥श्री ओंकारेश्वर, श्री अमलेश्वर ॥
मध्यप्रदेशक पवित्र नर्मदा नदीक तटपर अवस्थित एहि ज्योतिर्लिंगक कथा पुराण मे एहि तरहक अछि :-
प्राचीन समय मे महाराज मांधाता एकटा पर्वत पर बैसि तपस्या सँ भगवान शिव के प्रसन्न केने छलाह, एहि सँ इ पर्वत मांधाताक नाम सँ विख्यात भेल । भगवान शिव ज्योतिर्लिंगक रूप मे एहि स्थान पर प्रकट भेलाह ताहि हेतु सम्पूर्ण मांधाता पहाड़ कें शिव के रूप मानल जाइत अछि । एहि ओंकारेश्वर ज्योतिर्लिंग कें दू रूप छनि, एहि के वर्णन निम्नलिखित अछि :- विंध्य पर्वत भगवान शिवक आराधना कयलनि । ओ प्रकट भऽ मनोवांछित वरदान देलथिन्ह । एहि अवसर पर आयल मुनि लोकनिक आग्रह पर अपन ओंकारेश्वर नामक लिंग के दू भाग मे कऽ देलनि । एक के नाम ओंकारेश्वर तथा दोसर के नाम अमलेश्वर भेलनि । दुनू लिंगक स्थान आओर मन्दिर अलग-अलग रहलौ पर दुनूक सत्ता-स्वरूप एक अछि ।
(५) श्री केदारनाथ :- उत्तराखण्ड प्रदेशक केदार नामक पर्वत पर अवस्थित एहि ज्योतिर्लिंगक कथा पुराण मे वर्णित एहि प्रकार सँ अछि :-
हिमालयक केदार नामक अत्यन्त शोभाशाली शिखर पर महा तपस्वी श्रीनर आओर नारायण भगवान शिव कें प्रसन्नता हेतु कठिन तपस्या कयलनि । तपस्या सँ खुश भऽ भगवान शिव प्रकट भऽ वर मांगय लेल कहलथिन्ह । श्रीनर आओर नारायण शिव सँ याचना कएलनि जे अपन भक्तक कल्याण के लेल सभ दिन एहि ठाम अपन स्वरूप कें स्थापित करबाक कृपा कयल जाय । मुनिक प्रार्थना सुनि भगवान शिव ज्योतिर्लिंगक रूप मे एहि स्थान पर रहब स्वीकार कयलनि । केदार नामक हिमालय शिखर पर अवस्थित होयबाक कारणे इ ज्योतिर्लिंग केदारेश्वर ज्योतिर्लिंग के नाम सँ प्रसिद्ध अछि ।
(६) श्री भीमेश्वर :- असम प्रदेशक गोहाटी के नजदीक ब्रह्मपुत्र पहाड़ पर अवस्थित एहि ज्योतिर्लिंगक कथा पुराण मे निम्न लिखित अछि :-
प्राचीन समय मे भीम नामक एक महाप्रतापी राक्षस छल । ओ कठिन तपस्या कऽ ब्रह्माजी सँ त्रिलोक विजयी हेबाक वरदान प्राप्त कयलनि । त्रिलोक विजयी भीम कामरूपक परम शिव भक्त राजा सुदक्षिण पर आक्रमण कऽ हुनका बन्दी बना कारावास दऽ देलनि । राजा ओहि समय मे पार्थिव शिवलिंगक पूजा करैत छलाह । हुनका एहि तरहें पूजा करैत देखि क्रोधित भऽ भीम अपन तलवार सँ ओहि पार्थिव शिवलिंग पर प्रहार कऽ देलनि । तत्काल भगवान शिव प्रकट भऽ हुँकार मात्र सँ ओहि राक्षस केँ भस्म कऽ देलनि आओर सुदक्षिण व ऋषि मुनि सभ कें प्रार्थना स्वीकार कऽ भगवान शिव सभ दिन के लेल ज्योतिर्लिंग के रूप मे वास करए लगलाह । हुनक ओ ज्योतिर्लिंग भीमेश्वर नाम सँ विख्यात भेल ।
(७) श्री विश्वेश्वर :- उत्तर प्रदेशक प्रसिद्ध काशी मे स्थित एहि ज्योतिर्लिंगक कथा एहि प्रकारक अछि-
भगवान शंकर पार्वती विवाह कऽ कैलाश पर्वत पर निवास करैत छलीह । परन्तु पिताक घर विवाहित जीवन बितेनाई बढ़ियाँ नहि बुझना गेलनि । एक दिन ओ भगवान शिव सँ कहलथिन कि आब अपना घर पर चलू । एहि ठाम रहनाइ हमरा बढ़िया नहि बुझना जाइत अछि । सब लड़की विवाह भेलाक बाद अपना पतिक घर जाइत अछि । परन्तु हमरा पिताक घर रहय पड़ैत अछि । भगवान शिव माता पार्वती कें साथ लऽ अपन पवित्र नगर काशी आबि गेलाह । ओतय ओ विश्वेश्वर ज्योतिर्लिंगके रूप मे स्थापित भऽ गेलाह । मत्स्यपुराण मे एहि नगरीक महत्व कहल गेल अछी जे ध्यान आओर ज्ञान रहित तथा दुःख सँ पीड़ित मनुष्य के लेल काशियेटा परमगतिक स्थान अछि । श्री विशेश्वर के आनन्द वन मे दशाश्वमेघ, लोलार्क, विन्दुमाधव, केशव आओर मणिकर्णिका ई पाँच प्रधान तीर्थ स्थली अछि, ताहि हेतु एहि स्थान केँ अविमुक्त क्षेत्र कहल जाइत अछि ।
(८) श्री त्र्यम्बकेश्वर :- महाराष्ट्र प्रान्तक नासिक लग अवस्थित एहि ज्योतिर्लिंगक कथा पुराण मे एहि तरहक अछि :-
ब्राह्मण सभ श्री गणेश जी कें संग मीलि महर्षि गौतम जी पर छल सँ गोहत्याक दोष लगेलनि । महर्षि जी कें चारू दिस सँ बहिष्कृत कऽ देल गेलनि । ई देखि ओ भगवान शिव के कठोर तपस्या सँ प्रसन्न कऽ गोहत्याक पाप सँ मुक्ति होयबाक रास्ता जानय चाहलनि । भगवान शिव प्रकट भऽ कहलथिन्ह :- हे गौतम अहाँ सदैव सर्वथा निष्पाप छी । अहाँक ऊपर गोहत्याक पाप छलपूर्वक लगाओल गेल अछि । छलपूर्वक एहि तरहें करय वला ब्राह्मण अहाँक आश्रम मे छथि । हुनका सभ के हम दण्ड देबय चाहैत छी । गौतम जी उत्तर देलथि = हे प्रभू! एहि ब्राह्मण सभक निमित्तें अपने हमरा दर्शन देल ताहि हेतु एहि सँ हमर परम हित समझि कऽ हुनका लोकनि कें क्षमा कयल जाय । ऋषि-मुनि, देवता गण ओतय एकत्र भऽ गौतम जीक बात के अनुमोदन कयलनि तथा भगवान शिव कें सब दिन के लेल ओहिठाम निवास करय लेल प्रार्थना कयलन्हि । भगवान शिव हुनका लोकनिक प्रार्थना सुनि श्री त्र्यम्बकेश्वर ज्योतिर्लिंगक नाम सँ स्थित भऽ गेलाह । गौतम द्वारा आनल गेल गंगा एहि ठाम गोदावरी नाम सँ प्रवाहित होमय लागल ।
(९) श्री वैद्यनाथ :- झारखण्ड राज्य के संथाल परगना मे अवस्थित एहि ज्योतिर्लिंगक कथा एहि प्रकार सँ अछि :-
राक्षस राजा रावण कठोर तपस्या कऽ भगवान शिव कें शिवलिंग रूप मे लंका मे अवस्थित होयबाक वरदान मंगलनि । भगवान शिव जी वरदान दैत कहलखिन जे अहाँ शिवलिंग लऽ जा सकैत छी, परन्तु एहि लिंग के रास्ता मे कतहु पृथ्वी पर राखब तऽ ओ अचल भऽ जायत आ अहाँ पुनः उठाकय नहि लऽ जा सकैत छी । रावण शिवलिंग उठा कऽ लंका विदा भेला कि किछु दूर गेलाक बाद हुनका लघुशंका करबाक इच्छा भेलनि । ओ शिवलिंग के एक बालक के हाथ मे दऽ लघुशंका के लेल गेलाह । रावण के अबय मे देरी देखि बालक ओहि लिंग के पृथ्वी पर राखि देलनि । ओ लघुशंका सँ निवृत्त भऽ शिवलिंग के उठावय के लेल बहुत प्रयत्न कयलनि परन्तु शिवलिंग नहि उठि सकलनि । अन्त मे हारि कय ओ एहि पवित्र शिवलिंग पर अंगुठाक निशान बना कऽ वापस लंका चलि गेलाह । बहुत दिनक बाद ओहि जंगल मे वैदू नामक गोप गाय चरबैत ओहि स्थान पर शिवलिंग देखि साफ सुथरा स्थान कऽ प्रथम पूजा कयलनि आ तें ओ ज्योतिर्लिंग वैद्यनाथ नाम सँ प्रख्यात छथि ।
(१०) श्री नागेश्वर :- गुजरातक द्वारिकापुरीक समीप अवस्थित एहि ज्योतिर्लिंगक कथा एहि तरह सँ वर्णित अछि :-
प्राचीन समय मे सुप्रिय नामक एक बड़ धर्मात्मा आओर सदाचारी वैश्य़ छलाह । भगवान शिवक भक्त होयबाक कारणें दुष्ट राक्षस दारूक सुप्रिय आओर हुनक सहयोगी सभ कें कारावास मे राखि यातना देबय लगलाह । शिवक आराधना मे तल्लीन सुप्रिय कें मृत्यु दण्डक आदेश भेल । भगवान शिव प्रकट भऽ दर्शन दऽ हुनका अपन पासुपत अस्त्र प्रदान कयलनि, जाहि सँ सुप्रिय दारूक एवं हुनक सहयोगी सब कें वध कयलनि । भगवान शिव ज्योतिर्लिंग के रूप मे प्रकट भेल छलाह आ सुप्रियक आग्रह पर ओहि स्थान पर श्री नागेश्वर नाथ नाम सँ प्रख्यात भेलाह ।
(११) श्री सेतुबन्ध रामेश्वर :- तमिलनाडुक हिन्दमहासागर तट पर अवस्थित एहि ज्योतिर्लिंगक कथा निम्न प्रकारक अछि :-
जखन भगवान श्री रामचन्द्रजी लंका पर चढ़ाई करबा लेल जा रहल छलाह ताहि समय ओ एहि समुद्रक तट पर बालू सँ शिवलिंग बनाकऽ हुनक पूजन कएने छलाह, पूजा सँ प्रसन्न भऽ भगवान शिव रावण पर विजय प्राप्त करबाक वरदान देने छलथिन्ह । श्री राम के अनुरोध पर भगवान शिव लोक कल्याणार्थ ज्योतिर्लिंग कें रूप मे ओहि स्थान पर निवास करबाक प्रार्थना स्वीकार कऽ लेलनि । ताहि दिन सँ ई ज्योतिर्लिंग एहि स्थान पर रामेश्वरक नाम सँ विराजमान छथि ।
(१२) श्री घुश्मेश्वर :- महाराष्ट्रक वेरूल गाँवक पास अवस्थित एहि ज्योतिर्लिंगक कथा पुराण मे निम्न प्रकार सँ अछि-
प्राचीन समय मे देवगिरि पर्वत के समीप सुधर्मा नामक एक अत्यन्त तेजस्वी तपोनिष्ट ब्राह्मण रहैत छलाह । हुनक पत्नीक नाम सुदेहा छलनि । सन्तान नहि होमय के कारण सुदेहा सुधर्माक विवाह अपन छोट बहीन घुश्मा सँ करा देलथिन । शिव भक्त घुश्मा एक पुत्र के जन्म देलनि । किछु वर्षक बाद सुदेहा कें घुश्मा सँ ईर्ष्या होबय लगलनि । ओ घुश्माक जवान पुत्र के मारि कें पोखरि मे फेकि देलनि । एहि बात पर घर मे कोहराम मचि गेल । लेकिन घुश्मा प्रतिदिन जेना शिवक पूजा-अर्चना मे लीन रहथि । एहि सँ प्रसन्न भगवान शिव मारि देल गेल पुत्र के पुनः जीवन दान दऽ इच्छित वरदान माँगय के लेल कहलथिन्ह । घुश्मा कहलथिन्ह - ज्येष्ठ बहीन सुदेहा के माफ कऽ देल जाए आओर लोकक कल्याणक लेल अपने सदा सर्वदा के लेल एहि स्थान पर निवास कयल जाय । भगवान शिव हुनक दुनू बात के मानि ज्योतिर्लिंग के रूप मे प्रकट भऽ ओहि स्थान पर निवास करय लगलाह । सती शिवभक्त घुश्माक आराध्य देव होयबाक कारण ओ एहि स्थान पर घुश्मेश्वर महादेव के नाम सँ विख्यात भेलाह ।
दक्ष प्रजापति केर ‘कन्या छलनि । हुनका सभक विवाह चन्द्रमाक संग कयने छलथिन्ह । परन्तु चन्द्रमा मात्र रोहिणीक अलावा किनको सँ अनुराग व सम्मान नहि करथिन्ह । एहि सँ क्रोधित भऽ प्रजापति दक्ष चन्द्रमा कें क्षय होयबाक शाप दए देलथिन्ह । एहि सँ चन्द्रमाक कान्ति तत्काल क्षीण भऽ गेलनि । ओ अपन श्राप सँ विमुक्ति हेबाक लेल ऋषि आओर देवता के संग कए ब्रह्मा जीक ओहिठाम गेला । ब्रह्माजी शाप विमोचन के लेल प्रभास क्षेत्र मे जाए कऽ भगवान शिवक आराधना करबा लेल कहलथिन्ह । ओ कठिन तपस्या करैत १० करोड़ मृत्युंजय मंत्रक सेहो जाप कएलनि । एहि पर भगवान शिव प्रसन्न भऽ अमर रहबाक वरदान दए शाप सँ मुक्ति होयबाक विषय मे कहलथिन :- जे अहाँ कृष्ण पक्ष मे एक-एक अंश क्षीण होइत जाएत और शुक्ल पक्ष मे ओहि तरहें एक-एक अंश बढ़ैत पुर्णिमा कऽ पूर्ण रूप प्राप्त होएत । आओर प्रजापति दक्षक वचनक रक्षा सेहो भए जेतनि । शाप सँ मुक्ति भेलाक पश्चात् चन्द्रमा आओर सब देवता लोकनि भगवान शिव के माता पार्वती कें साथ सभ प्राणीक उद्धारार्थ एतय रहबाक प्रार्थना कएलनि । भगवान शिव प्रार्थना कें स्वीकार कऽ ज्योतिर्लिंग के रूप में माँ पार्वती के साथ ओहि दिन सँ एतय रहय लगलाह ।
(२) श्री मल्लिकार्जुन :- आंध्रप्रदेश मे कृष्णा नदीक तटपर श्री शैलपर्वत स्थित ज्योतिर्लिंगक कथा पुराण मे एहि तरहक अछि ।
भगवान शिवक दुनू पुत्र श्री गणेश आओर श्री कार्तिकेय मे सँ किनक विवाह सर्वप्रथम करायल जाय, एहि तरहक समस्याक समाधान हेतु शिवजी दुनू बालक कें पृथ्वीक परिक्रमाक आदेश दए कहलथिन्ह जे पहिने परिक्रमा कय आबि जायब तिनक विवाह सर्वप्रथम कराओल जाएत । श्री कार्तिकेय एहि बात कें सुनिते मयूर पर सवार भय पृथ्वीक परिक्रमा के लेल विदा भऽ गेलाह । श्री गणेश जी सोचय लगलाह जे हुनका मयूर सवारी छनि आ यथा शीघ्र परिक्रमा कय लेताह परन्तु हमरा मूसक सवारी अछि हमरा सँ पृथ्वी परिक्रमा असंभव अछि तथापि बुद्धि विवेकक सहारा लय अपन माता पिताक शरीर मे अखण्ड ब्रह्माण्ड कें समाहित देखि ओ हुनकहि प्रदक्षिणा कऽ हाथ जोड़ि माता पिताक सन्मुख ठाढ़ भय गेलाह । माता-पिता हुनक बुद्धि विवेक देखि हुनक वियाह सिद्धि आओर बुद्धि के साथ करबा देलनि । ओहि मे क्षेम तथा लाभ नामक दु पुत्र भेलनि । जखन कार्तिकेय पृथ्वीक परिक्रमा कऽ भगवान शंकर तथा पार्वतीक पास अयलाह तावत धरि श्री गणेश जीक विवाह भऽ गेल रहनि तथा दू पुत्रक प्राप्ति सेहो भऽ गेल छलनि । ई सभ बात देखि कार्तिकेय क्रोधित भय क्रौंच नामक पर्वत पर चलि गेलाह । माता पार्वती रुष्ट पुत्र के वापस लाबय लेल ओहि स्थान पर पहुँचलथि । पाछाँ सँ भगवान शिव ज्योतिर्लिंग के रूप मे प्रकट भऽ गेलाह, ताहि दिन सँ मल्लिकार्जुन ज्योतिर्लिंग के नाम सँ प्रख्यात भेलाह । एहि लिंगक पूजा अर्चना सर्वप्रथम मल्लिका पुष्प सँ कएल गेल छल ताहि हेतु मल्लिकार्जुन नाम सँ प्रसिद्ध छथि ।
(३) महाकालेश्वर :- मध्यप्रदेशक उज्जैन नगर मे अवस्थित एहि ज्योतिर्लिंगक कथा पुराण मे एहि प्रकार सँ अछि :-
प्राचीन काल मे उज्जयिनी मे राजा चन्द्रसेन राज्य करैत छलाह । ओ परम शिव भक्त छलाह । राजाक शिव भक्ति सँ प्रभावित भऽ कऽ एक पाँच वर्षक ग्वालाक लड़का शिव भक्ति मे निमग्न भऽ गेल । भक्ति मे मगन ओ बालक खेनाई के सेहो बिसरि गेल छल । एहि पर कुपित भऽ माय ओहि शिव लिंग रूपी पत्थर के फेकि देलकनि । बालक भगवान शिव के नाम बजैत बेहोश भऽ खसि परल । किछु समय बाद होश एलाक बाद ओ सामने बहुत सुन्दर आओर बहुत विशाल सुवर्ण रत्न सँ जटित मन्दिर देखलनि । मन्दिर के भीतर प्रकाश पूर्ण, भास्वर तेजस्वी ज्योतिर्लिंग स्थापित छल । ताहि दिन सँ एहि ज्योतिर्लिंगक पूजा शुरू भेल । उज्जयिनी नाम सँ विख्यात ई नगर भारतक परम पवित्र सप्तपुरी मे एक अछि ।
(४) ॥श्री ओंकारेश्वर, श्री अमलेश्वर ॥
मध्यप्रदेशक पवित्र नर्मदा नदीक तटपर अवस्थित एहि ज्योतिर्लिंगक कथा पुराण मे एहि तरहक अछि :-
प्राचीन समय मे महाराज मांधाता एकटा पर्वत पर बैसि तपस्या सँ भगवान शिव के प्रसन्न केने छलाह, एहि सँ इ पर्वत मांधाताक नाम सँ विख्यात भेल । भगवान शिव ज्योतिर्लिंगक रूप मे एहि स्थान पर प्रकट भेलाह ताहि हेतु सम्पूर्ण मांधाता पहाड़ कें शिव के रूप मानल जाइत अछि । एहि ओंकारेश्वर ज्योतिर्लिंग कें दू रूप छनि, एहि के वर्णन निम्नलिखित अछि :- विंध्य पर्वत भगवान शिवक आराधना कयलनि । ओ प्रकट भऽ मनोवांछित वरदान देलथिन्ह । एहि अवसर पर आयल मुनि लोकनिक आग्रह पर अपन ओंकारेश्वर नामक लिंग के दू भाग मे कऽ देलनि । एक के नाम ओंकारेश्वर तथा दोसर के नाम अमलेश्वर भेलनि । दुनू लिंगक स्थान आओर मन्दिर अलग-अलग रहलौ पर दुनूक सत्ता-स्वरूप एक अछि ।
(५) श्री केदारनाथ :- उत्तराखण्ड प्रदेशक केदार नामक पर्वत पर अवस्थित एहि ज्योतिर्लिंगक कथा पुराण मे वर्णित एहि प्रकार सँ अछि :-
हिमालयक केदार नामक अत्यन्त शोभाशाली शिखर पर महा तपस्वी श्रीनर आओर नारायण भगवान शिव कें प्रसन्नता हेतु कठिन तपस्या कयलनि । तपस्या सँ खुश भऽ भगवान शिव प्रकट भऽ वर मांगय लेल कहलथिन्ह । श्रीनर आओर नारायण शिव सँ याचना कएलनि जे अपन भक्तक कल्याण के लेल सभ दिन एहि ठाम अपन स्वरूप कें स्थापित करबाक कृपा कयल जाय । मुनिक प्रार्थना सुनि भगवान शिव ज्योतिर्लिंगक रूप मे एहि स्थान पर रहब स्वीकार कयलनि । केदार नामक हिमालय शिखर पर अवस्थित होयबाक कारणे इ ज्योतिर्लिंग केदारेश्वर ज्योतिर्लिंग के नाम सँ प्रसिद्ध अछि ।
(६) श्री भीमेश्वर :- असम प्रदेशक गोहाटी के नजदीक ब्रह्मपुत्र पहाड़ पर अवस्थित एहि ज्योतिर्लिंगक कथा पुराण मे निम्न लिखित अछि :-
प्राचीन समय मे भीम नामक एक महाप्रतापी राक्षस छल । ओ कठिन तपस्या कऽ ब्रह्माजी सँ त्रिलोक विजयी हेबाक वरदान प्राप्त कयलनि । त्रिलोक विजयी भीम कामरूपक परम शिव भक्त राजा सुदक्षिण पर आक्रमण कऽ हुनका बन्दी बना कारावास दऽ देलनि । राजा ओहि समय मे पार्थिव शिवलिंगक पूजा करैत छलाह । हुनका एहि तरहें पूजा करैत देखि क्रोधित भऽ भीम अपन तलवार सँ ओहि पार्थिव शिवलिंग पर प्रहार कऽ देलनि । तत्काल भगवान शिव प्रकट भऽ हुँकार मात्र सँ ओहि राक्षस केँ भस्म कऽ देलनि आओर सुदक्षिण व ऋषि मुनि सभ कें प्रार्थना स्वीकार कऽ भगवान शिव सभ दिन के लेल ज्योतिर्लिंग के रूप मे वास करए लगलाह । हुनक ओ ज्योतिर्लिंग भीमेश्वर नाम सँ विख्यात भेल ।
(७) श्री विश्वेश्वर :- उत्तर प्रदेशक प्रसिद्ध काशी मे स्थित एहि ज्योतिर्लिंगक कथा एहि प्रकारक अछि-
भगवान शंकर पार्वती विवाह कऽ कैलाश पर्वत पर निवास करैत छलीह । परन्तु पिताक घर विवाहित जीवन बितेनाई बढ़ियाँ नहि बुझना गेलनि । एक दिन ओ भगवान शिव सँ कहलथिन कि आब अपना घर पर चलू । एहि ठाम रहनाइ हमरा बढ़िया नहि बुझना जाइत अछि । सब लड़की विवाह भेलाक बाद अपना पतिक घर जाइत अछि । परन्तु हमरा पिताक घर रहय पड़ैत अछि । भगवान शिव माता पार्वती कें साथ लऽ अपन पवित्र नगर काशी आबि गेलाह । ओतय ओ विश्वेश्वर ज्योतिर्लिंगके रूप मे स्थापित भऽ गेलाह । मत्स्यपुराण मे एहि नगरीक महत्व कहल गेल अछी जे ध्यान आओर ज्ञान रहित तथा दुःख सँ पीड़ित मनुष्य के लेल काशियेटा परमगतिक स्थान अछि । श्री विशेश्वर के आनन्द वन मे दशाश्वमेघ, लोलार्क, विन्दुमाधव, केशव आओर मणिकर्णिका ई पाँच प्रधान तीर्थ स्थली अछि, ताहि हेतु एहि स्थान केँ अविमुक्त क्षेत्र कहल जाइत अछि ।
(८) श्री त्र्यम्बकेश्वर :- महाराष्ट्र प्रान्तक नासिक लग अवस्थित एहि ज्योतिर्लिंगक कथा पुराण मे एहि तरहक अछि :-
ब्राह्मण सभ श्री गणेश जी कें संग मीलि महर्षि गौतम जी पर छल सँ गोहत्याक दोष लगेलनि । महर्षि जी कें चारू दिस सँ बहिष्कृत कऽ देल गेलनि । ई देखि ओ भगवान शिव के कठोर तपस्या सँ प्रसन्न कऽ गोहत्याक पाप सँ मुक्ति होयबाक रास्ता जानय चाहलनि । भगवान शिव प्रकट भऽ कहलथिन्ह :- हे गौतम अहाँ सदैव सर्वथा निष्पाप छी । अहाँक ऊपर गोहत्याक पाप छलपूर्वक लगाओल गेल अछि । छलपूर्वक एहि तरहें करय वला ब्राह्मण अहाँक आश्रम मे छथि । हुनका सभ के हम दण्ड देबय चाहैत छी । गौतम जी उत्तर देलथि = हे प्रभू! एहि ब्राह्मण सभक निमित्तें अपने हमरा दर्शन देल ताहि हेतु एहि सँ हमर परम हित समझि कऽ हुनका लोकनि कें क्षमा कयल जाय । ऋषि-मुनि, देवता गण ओतय एकत्र भऽ गौतम जीक बात के अनुमोदन कयलनि तथा भगवान शिव कें सब दिन के लेल ओहिठाम निवास करय लेल प्रार्थना कयलन्हि । भगवान शिव हुनका लोकनिक प्रार्थना सुनि श्री त्र्यम्बकेश्वर ज्योतिर्लिंगक नाम सँ स्थित भऽ गेलाह । गौतम द्वारा आनल गेल गंगा एहि ठाम गोदावरी नाम सँ प्रवाहित होमय लागल ।
(९) श्री वैद्यनाथ :- झारखण्ड राज्य के संथाल परगना मे अवस्थित एहि ज्योतिर्लिंगक कथा एहि प्रकार सँ अछि :-
राक्षस राजा रावण कठोर तपस्या कऽ भगवान शिव कें शिवलिंग रूप मे लंका मे अवस्थित होयबाक वरदान मंगलनि । भगवान शिव जी वरदान दैत कहलखिन जे अहाँ शिवलिंग लऽ जा सकैत छी, परन्तु एहि लिंग के रास्ता मे कतहु पृथ्वी पर राखब तऽ ओ अचल भऽ जायत आ अहाँ पुनः उठाकय नहि लऽ जा सकैत छी । रावण शिवलिंग उठा कऽ लंका विदा भेला कि किछु दूर गेलाक बाद हुनका लघुशंका करबाक इच्छा भेलनि । ओ शिवलिंग के एक बालक के हाथ मे दऽ लघुशंका के लेल गेलाह । रावण के अबय मे देरी देखि बालक ओहि लिंग के पृथ्वी पर राखि देलनि । ओ लघुशंका सँ निवृत्त भऽ शिवलिंग के उठावय के लेल बहुत प्रयत्न कयलनि परन्तु शिवलिंग नहि उठि सकलनि । अन्त मे हारि कय ओ एहि पवित्र शिवलिंग पर अंगुठाक निशान बना कऽ वापस लंका चलि गेलाह । बहुत दिनक बाद ओहि जंगल मे वैदू नामक गोप गाय चरबैत ओहि स्थान पर शिवलिंग देखि साफ सुथरा स्थान कऽ प्रथम पूजा कयलनि आ तें ओ ज्योतिर्लिंग वैद्यनाथ नाम सँ प्रख्यात छथि ।
(१०) श्री नागेश्वर :- गुजरातक द्वारिकापुरीक समीप अवस्थित एहि ज्योतिर्लिंगक कथा एहि तरह सँ वर्णित अछि :-
प्राचीन समय मे सुप्रिय नामक एक बड़ धर्मात्मा आओर सदाचारी वैश्य़ छलाह । भगवान शिवक भक्त होयबाक कारणें दुष्ट राक्षस दारूक सुप्रिय आओर हुनक सहयोगी सभ कें कारावास मे राखि यातना देबय लगलाह । शिवक आराधना मे तल्लीन सुप्रिय कें मृत्यु दण्डक आदेश भेल । भगवान शिव प्रकट भऽ दर्शन दऽ हुनका अपन पासुपत अस्त्र प्रदान कयलनि, जाहि सँ सुप्रिय दारूक एवं हुनक सहयोगी सब कें वध कयलनि । भगवान शिव ज्योतिर्लिंग के रूप मे प्रकट भेल छलाह आ सुप्रियक आग्रह पर ओहि स्थान पर श्री नागेश्वर नाथ नाम सँ प्रख्यात भेलाह ।
(११) श्री सेतुबन्ध रामेश्वर :- तमिलनाडुक हिन्दमहासागर तट पर अवस्थित एहि ज्योतिर्लिंगक कथा निम्न प्रकारक अछि :-
जखन भगवान श्री रामचन्द्रजी लंका पर चढ़ाई करबा लेल जा रहल छलाह ताहि समय ओ एहि समुद्रक तट पर बालू सँ शिवलिंग बनाकऽ हुनक पूजन कएने छलाह, पूजा सँ प्रसन्न भऽ भगवान शिव रावण पर विजय प्राप्त करबाक वरदान देने छलथिन्ह । श्री राम के अनुरोध पर भगवान शिव लोक कल्याणार्थ ज्योतिर्लिंग कें रूप मे ओहि स्थान पर निवास करबाक प्रार्थना स्वीकार कऽ लेलनि । ताहि दिन सँ ई ज्योतिर्लिंग एहि स्थान पर रामेश्वरक नाम सँ विराजमान छथि ।
(१२) श्री घुश्मेश्वर :- महाराष्ट्रक वेरूल गाँवक पास अवस्थित एहि ज्योतिर्लिंगक कथा पुराण मे निम्न प्रकार सँ अछि-
प्राचीन समय मे देवगिरि पर्वत के समीप सुधर्मा नामक एक अत्यन्त तेजस्वी तपोनिष्ट ब्राह्मण रहैत छलाह । हुनक पत्नीक नाम सुदेहा छलनि । सन्तान नहि होमय के कारण सुदेहा सुधर्माक विवाह अपन छोट बहीन घुश्मा सँ करा देलथिन । शिव भक्त घुश्मा एक पुत्र के जन्म देलनि । किछु वर्षक बाद सुदेहा कें घुश्मा सँ ईर्ष्या होबय लगलनि । ओ घुश्माक जवान पुत्र के मारि कें पोखरि मे फेकि देलनि । एहि बात पर घर मे कोहराम मचि गेल । लेकिन घुश्मा प्रतिदिन जेना शिवक पूजा-अर्चना मे लीन रहथि । एहि सँ प्रसन्न भगवान शिव मारि देल गेल पुत्र के पुनः जीवन दान दऽ इच्छित वरदान माँगय के लेल कहलथिन्ह । घुश्मा कहलथिन्ह - ज्येष्ठ बहीन सुदेहा के माफ कऽ देल जाए आओर लोकक कल्याणक लेल अपने सदा सर्वदा के लेल एहि स्थान पर निवास कयल जाय । भगवान शिव हुनक दुनू बात के मानि ज्योतिर्लिंग के रूप मे प्रकट भऽ ओहि स्थान पर निवास करय लगलाह । सती शिवभक्त घुश्माक आराध्य देव होयबाक कारण ओ एहि स्थान पर घुश्मेश्वर महादेव के नाम सँ विख्यात भेलाह ।
प्रस्तुतकर्ता सुभाष चन्द्र पर सोमवार, दिसंबर 05, 2011 कोई टिप्पणी नहीं:
सदस्यता लें संदेश (Atom)


c: text/html

text:
विवाहक रस्म-रिबाज – मिथिला आ आन संस्कृति
विवाह मानव जीवनक एक अत्यन्त महत्वपूर्ण आ सभ्य संस्कार होइत छैक। सृष्टि केँ निरन्तरता देबाक लेल सन्तान उत्पत्ति आ कुल-पीढी केँ निरन्तरता देबाक लेल नारी आ पुरुष केँ आपस मे वैवाहिक जीवन मे प्रवेश करबाक अनुशासन सर्वविदिते अछि।
मानवोचित हरेक संस्कार – चाहे विवाह, उपनयन, मुड़न, छठिहार, आदि विभिन्न संस्कार लेल अपन मिथिलाक पान्डित्य (कर्मकाण्ड) संग लौकिक विध-विधान केर विलक्षणता अत्यन्त विशिष्ट आ वेदानुसार कहल गेल छैक। महान मनीषिगण सब मिथिलाक परम्परा प्रति निर्णीत स्वर मे सूत्र देलनि – ‘लोकाचारः सः वेदः’।
परञ्च मिथिला संस्कार आइ लोपोन्मुख भऽ रहल अछि। कियैक? कियैक तँ एहि ठामक वर्तमान पीढी अपन पुरुखाजनक सुविज्ञ मार्ग केँ छोड़ि ‘हिन्दी फिल्म आ धारावाहिक निर्दिष्ट मार्ग’ तथा ‘पलायन लेल बाध्य प्रवासी मैथिलजन द्वारा शहरी आ बाहरी रिबाज परम्पराक अपनेबाक व देखेबाक प्रवृत्ति’ केर अफीमी आकर्षण (एक तरहें खतरनाक नशा) मे आकन्ठ डूबल देखाइत अछि।
विवाह आब यज्ञ कम आ दोसर केँ देखबय वला आडम्बरी नौटंकी बेसी भऽ गेल अछि। विवाह सँ समूचा जीवन प्रभावित आ प्रेरित होयत, आगाँक पीढी यानि सन्तान आ सन्तति आओत, ओकरो जीवन केर संस्कार आ समृद्धि आजुक एक विवाह सँ परिभाषित होयत – ततेक दूर धरि देखनाय छोड़ि आब हम मिथिलावासी बस अपन सख आ मौज टा देखय लागल छी।
शायद बुझल हो बहुतो लोक केँ – धोती पहिरबाक सेहो एकटा अनुशासन आ पान्डित्य छैक। धोतीक खूट खुजल आ हवा मे उड़ियाइत नहि छोड़ल जाइछ, जेना हम सुनलहुँ जेठ-श्रेष्ठ सँ। धोतीक चारि खूट बढियाँ ढेका मे खोंसल रहबाक चाही। ढेका मजबूत रहबाक चाही। दुती वस्त्र आ शरीर पर पहिरल जायवला हरेक परिधान केर शुद्धीकरण उपरान्त मात्र धारण कयल जेबाक चाही। शिरस्त्राण (पाग, पगड़ी, मउर, आदि) सिर पर निश्चित धारण कयल जेबाक चाही। दुइ प्राणी केँ एकाकार करबाक आरो वेष्ठन (गुहामाला, रक्षासूत्र, डरकस, पायल, बिछिया, औंठी, गलहार, टीका, कनबाली, नथनी, आदि) सँ शरीर केँ कसल जेबाक प्रक्रिया अछि।
लेकिन ई सबटा साहित्य वर्तमान अफीमी आकर्षण (फिल्मी शैली) मे लगभग बर्बाद भऽ गेल। हँ, गोटेक समुदाय यथा श्रोत्रिय ब्राह्मण मे विवाह देखाबा कम यज्ञ अधिक केर बाट पर चलि रहल हो त आब अपवाद रूप मे गानल जायत। अवस्था एतेक बेसी विकृत भेल अछि। कारण अपने सब कियो पाठक लोकनि स्वतः मन्थन कय सकैत छी, हमरा बेर-बेर दोहरेबाक जरुरत नहि बुझा रहल अछि।
किछु दिन पूर्वहि एकटा उदाहरण (मैथिल ब्राह्मणक विवाह मे हल्दी-मेंहदी) केर किछु चर्चा भेल छल। वर्तमान युग मे ‘आपरुचि भोजन, पररुचि श्रृंगार’ केर ठीक विपरीत आपरुचि श्रृंगार आ मनमौजी विध-विधान केर अवस्था देखि हम किनको ऊपर कोनो टिप्पणी करय सँ ओहिना बचय चाहैत छी जेना आइ हमर मिथिला समाज सारा विकृति केँ देखिकय मोने-मन प्रतिक्रिया दैत उल्टा लोकक मनमौजी मे संग दैत अछि, बुढबो-बुढिया सब छौंड़ा-छौंड़ी नाच करैत अछि, पंजाबी भांगड़ा आ गुजराती दांडिया पर गीत-संगीत आदिक आयोजन करैत अछि। के बाजत? कियैक बाजत? कोन नैतिकता पर बाजत? के केकर सुनैत छैक? जेकरा जे मोन होइत छैक से करैत छैक! ई यथार्थ थिकैक।
हम सोचलहुँ जे नवका पीढी द्वारा आख्तियार कयल गेल फिल्मी विवाह परम्परा मे सेहो किछु विज्ञान त हेब्बे करतैक। कम सँ कम अपन मोन मना ली – देखी जे कि सब छैक। आउ, एक बेर हमरा संगे अपने सब सेहो ई नवका विधान आ एकर आध्यात्मिक साहित्य-स्वरूप देखू।
१. हल्दी-उबटनः आइ-काल्हि विवाहक विध हल्दी-उबटन सँ आरम्भ कयल जाइत छैक। कारण हिन्दी फिल्म आ धारावाहिक सब जे बाहरी संस्कृति मे पहिल रस्म (रिबाज) दूल्हा-दूल्हिन केँ हरैद लगबय सँ शुरू करैत अछि। एहि लेल सोहागिन स्त्रिगण सब केँ बजायल जाइत अछि। बहुतो लोक सोचैत छथि जे हल्दी सँ बनल उबटनक लेपन सँ चेहरा मे निखार अबैत छैक, मुदा एकर पाछाँ गुणीजन कहैत छथि जे विवाह जेहेन उत्सव मे बहुतो लोक अबैत अछि आ कय तरहक वायरस (विषाणु) या रोगादि सँ संक्रमित लोक सेहो एबाक संभावना रहैत छैक, तेँ ई हल्दी लगेला सँ वर-कन्याक रोग निरोधी क्षमता बढबाक आ खतरनाक संक्रमण सँ बचेबाक काज सेहो करैत छैक। ई भेल हल्दी!
२. मेहंदीः हल्दी लगेलाक बाद मेहंदी लगबैत छथिन सोहागिन स्त्रिगण लोकनि। मेहंदी लगेबाक सम्बन्ध मे गुणीजन कहला कि मेहंदीक रंग जतेक नीक सँ चढल ओतबे नीक आ सुमधुर विवाहित जीवन होयबाक भावना छैक। आर, विवाह सम्बन्ध बनबाक समय मे अन्दर-अन्दर टेन्सन सब सेहो कतेको प्रकारक पूर्व जीवन आ नव जीवन बीच दिमाग मे अबैत रहैत छैक, से जखन मेहंदी के रंग देखैत छैक त शान्ति भेटैत छैक। पता नहि! अनुभवी व्यक्ति नीक सँ कहि सकता, हमरा सब त बस अकानिये टा सकैत छी, सहिये मे होइत हेतैक!
३. भात देनायः मामागाम सँ जे भार आ सगुनक सामान सब अबैत छैक तेकरा कहल जाइत छैक भात देनाय। गुणीजन कहला कि सब सँ पहिने कृष्ण जी सुदामा जीक बेटीक विवाह मे मामा बनिकय ‘भात’ देने छलखिन्ह। एकर आध्यात्म जे मामागाम सँ माय आबिकय जहिना तोरा सभक जन्म दय जीवनयापन करैत एतेक बड़का बनेलखुन, तहिना आगू तोंहू सब अपन गृहस्थी मे सन्तान सभ केँ अनिहें – ओकरा सब केँ फलित-फूलित करिहें। ई साहित्य हम अपने मोने जोड़ि देल, कारण गुणीजन कहला जे सब बातक कारण हमरे सँ खोजब से हमरो न बुझल रहबाक चाही! हम विहुंसैत कहलियनि जे डोन्ट वरी, हमहीं जोड़ि दैत छी। ओना ई भात देबाक विध एखन धरि अपने सब कतहु मैथिल सब मे सुनलहुँ हँ या नहि? मामागाम सँ त किछु महत्वपूर्ण विधक सामान त अबिते हेतैक? कि कोना?
४. दूल्हाक सवारी घोड़ीः दूल्हा केँ घोड़ी पर बैसाकय दुआरि लगायल जाइत छैक। मिथिलाक किछु लोक सब गाड़ी मे सँ दूल्हाक सार के कोरा मे उठबाकय सजल जनमासा मे दूल्हाक स्थान धरि लय जाइत छन्हि। पता नहि! किछु हेतैक तेहने सन बात। दूल्हिन सँ पहिने सारे सब दूल्हा केँ चेकचाक करय लेल एना छू-छा करैत हेथिन। ओना फिल्मी विवाह विधि मे घोड़ी पर एहि लेल बैसेबाक बात गुणीजन कहलथि जे सब जानवर मे घोड़ी बेसी चंचल आ कामुक भेल करैत छैक, से दूल्हा एहि पर बैसता त ई दू काज नहि करता। हमरा मोन मे सवाल उठल जे दूल्हा घोड़ी जेकाँ उचकपनी करयवला अवस्था मे त नहिये टा रहैत छथि, कारण आब ओ असगर नहि दू प्राणी एक बनता से भारवहनक भय मे गुम्म रहल करैत छथि। अपनो मिथिलाक लोक शहर या रिसौर्ट मे ब्याह करैत हेता त घोड़ी ओ इवेन्टवला सँ मंगिते हेताह जाहि सँ चंचलता आ कामुकता पर संवरण रहनि। पाठक सब नीक सँ कहि सकैत छी। एकर आध्यात्म ईहो भऽ सकैत छैक जे कनियाँ जँ घोड़ी जेकाँ बेसी चंचल आ कामुक हेथिन त पीठ पर बैसिकय सवारी कसय मे दूल्हा सक्षम होइथ ताहि लेल विवाह बेर मे घोड़ीक पीठ पर हिनका बैसायल जाइत छन्हि? खैर जे जेना…! ई विध फिल्मी विवाह मे अछि।
५. गणेश पूजाः विवाहक विध शुरू करबाक लेल गणेश भगवानक पूजा कन्याक माता-पिता द्वारा कयल जाइछ। मिथिला मे मातृका पूजा – १६ टा देवी, ३ पीढी केर पितर पैतृक आ मातृक मे पुरुष आ नारी अलग-अलग…. कतेको ग्रह आदिक पूजा-शान्ति करबाक विधान अछि। गौरी-गणेश-अम्बिका त प्रथम पूज्य छथिये।
६. जयमालः तेकर बाद होइत अछि वर आ कन्या द्वारा एक-दोसर केँ माला पहिरेबाक विध – यानि ‘जयमाल’। एकरा मिथिला मे एखन जोर-शोर सँ स्वयंवर कहल जा रहलैक अछि। अर्थ कनी अटपटा सन छैक, मुदा जे कहल जाइत छैक से कहलहुँ हम। कियो-कियो लाजे कनी सखी-बहिनपा सभक संग परिछनक विध संग जोड़िकय स्वयंवर थोड़ेक कात-करोट मे करैत छथि, से गाम-घर मे। मुदा शहर मे शूटिंग ढंग सँ आ सभक सोझाँ मे होइ, विवाहक फिल्म सुपर डुपर हिट बनैक ताहि लेल खुला सभा (जनमासा) मे बरियाती-सरियाती सभक सोझाँ डिजाइन-डिजाइन के सेट लगाकय करैत छथि… किनको हाइड्रोलिक गियर वला सजल प्लेटफार्म पर बैसाकय कनी ऊँच उठाकय आ फेर सटाकय… बीच मे कनिकबो गड़बड़ा गेल त फेर कैमरामैन के इशारा पर रिटेक करबाकय शूटिंग बेसी आ एक-दोसर प्रति समर्पण-अर्पण कम, धरि स्वयंवर बड रोचक विध आ काफी तेजी सँ लोकप्रियता हासिल कय रहल अछि। जे जतेक पायवला लोक से ततेक बढिमका स्वयंवर स्टेज बनबाबैत छथि। नाम नहि लेब, मुदा हमर परिचित लोक सब मे हुनकर बेटीक एहेन स्टेज त हमर बेटीक एहेन स्टेज वला होड़बाजी सेहो देखलहुँ। एकर आध्यात्म ई छैक जे समुद्र मंथन सँ जखन लक्ष्मीजी बहरेलीह आ ओ भगवान् विष्णु केँ वरण कयलीह त हुनका लोकनि एक-दोसर केँ माला पहिराकय, लक्ष्मीजी द्वारा विष्णु भगवान् केँ वरमाला पहिरा स्वयं केँ हुनका प्रति समर्पित कयल गेल छल आ विष्णु भगवान् द्वारा हुनको माला पहिराकय अंकमाल करैत धर्मपत्नी बनायल गेल छल। साहित्य नीक छैक। तखन ओ रिटेक… कट, कैमरा, शूट… ई फिल्मी शैली मे केहेन समर्पण आ अर्पण भेलैक से हम एखन धरि निर्णय नहि कय सकलहुँ अछि।
७. सात फेराः आब जे विध होइत अछि फिल्मी विवाह मे से थिक ‘सात फेरा’। सर्वाधिक महत्वपूर्ण विध यैह थिक। एहि मे दूल्हा आ दूल्हिनक वस्त्र केँ एक-दोसर संग बान्हि (जुड़बन्धन) कय आपस मे एक कयल जेबाक प्रथमतः आध्यात्म निहित अछि। तदोपरान्त एक भेलहुँ आ आब एक-दोसर प्रति कोन-कोन मुख्य कर्तव्य पूरा करब से अग्निकुन्डक चारू दिश घुमैत शपथ लिय। मिथिलाक विवाह मे कनियाँक पैर पकड़ि सात गोट घर (अरिपन सँ बनायल घर) मे रखैत ई विध कयल जाइत छैक, अग्निकुन्डक फेरा सेहो शायद ३ बेर ‘दाय लाबा छिड़ियाउ, बाउ बिछि बिछि खाउ’ कहिकय कयल जाइत छैक…। पता नहि! नीक सँ बुझिकय फेर कहियो लिखब। त सात फेरा मे पहिने ३ बेर कनियाँ आगू आ फेर ४ बेर वर आगू रहैत एक-दोसर केँ ७-७ गो वचन दैत गृहस्थी प्रति निष्ठा जतबैत छैक। एहि ७ गो वचन केँ जे पूरा करैत अछि ओ जरूर गृहस्थी सफल करैत अछि।
८. सिन्दूर दानः वर द्वारा कन्याक सीथ मे सिन्दूर देबाक विध त मिथिलो मे अछि, तखन फिल्मी ब्याह मे ई बड़ा संछेप आ बेसी तितम्भा कएने चट मंगनी पट ब्याह वाली हाल मे होइछ। आध्यात्मिक महत्व ई छैक जे ब्रह्मरंध्र केर स्थान पर सिन्दूर लगेला सँ मस्तिष्क नियन्त्रित आ पति प्रति समर्पित रहैत छैक। माथा मे कोनो उपद्रवी बात पति वाहेक नहि अबैत छैक। संगहि सिन्दूर लागल रहला सँ सामाजिक मान्यता जे फलाँ स्त्री फलाँ पुरुषक विवाहिता थिकैक सेहो होइत छैक। मिथिला मे त पहिने भुसना, फेर ४ दिनक कठोर व्रत (अनोना) आ तखन चतुर्थी वला पकिया विवाह के पकिया सिनूर! बुझि रहल छी न? केकरा पास एतेक समय छैक आइ? नोट कमेनाय कम नहि पड़ि जेतैक? से बात!
९. जुत्ता नुकाइ आ तकायः आर आब होइत छैक असल मजा वला विध फिल्म मे, जखन विवाह मंडप पर दूल्हा चढैत छैक त स्वाभाविके अपन पैरक जूत्ता मड़बा सँ नीचाँ खोलैत छैक, तेकरा दूल्हाक सारि सब नुकाकय राखि दैत छैक। फेर सब विध भऽ गेलाक बाद आफियत पेबाक आ आपस मे सम्बन्ध हँसी आ मसखरी सँ प्रगाढ़ करबाक लेल दूल्हाजी सँ जूत्ता ताकय लेल कहल जाइत छन्हि। जूत्ता त सारिये सब वापस करथिन, ताहि लेल किछु नेग (चढावा) सारि सब केँ देबय पड़ैत छन्हि, खूब फेका-फेकी चलल, आर अन्त मे जूत्ता वापस करैत नवका दूल्हाजी अपन सासुर मे रमैत छथि। मिथिला मे सेहो ढाकन-चोरी व किछु एहि तरहक विध-व्यवहार एक्के दिन नहि बल्कि चारि-चारि दिन होइत छैक, मौहक, सौहक… कि कहाँदैन… धू, आब एतेक केकरा समय छैक। नोट कमेतैक आ कि ई विध सब करतैक! से बात!!
ई सबटा विध-विधान आइ मिथिला मे लोकप्रिय भऽ रहल अछि, लोक एहि सब विध केँ स्वतंत्रता आ स्वच्छन्दता सँ गाम मे नहि कय सकैत अछि, तेँ कनी हंटिकय कोनो शहर मे, कोनो रिसौर्ट मे, विवाह स्थल मे, बैन्किट सभागार मे… ताहि ठाम जाय केँ करैत अछि। भगवती कुलदेवी आ नवग्रह आ कि गौरी-गणेश-अम्बिका आदिक पूजा सेहो भाव सँ एकटा फूल अर्पित कय केँ भऽ गेल त भऽ गेल। मूल बात जे विवाह के वीडियो मे आ फोटोग्राफी सब मे पोज देनाय आ खूब जमिकय फोटोग्राफी केनाय बेसी जरूरी छैक, ई जतेक नीक होयत, विवाह बुझू ततेक बढियाँ भेल। भले विवाह टिकय कम्मे दिन… ताहि लेल नो प्राब्लम… लेकिन जहिया भेल तहिया जमिकय हेबाक चाही। केयर डैम! नहि टिकल त फेर दोसर हेतैक, आर बेसी मजा अओतैक। ई थिक हमरा सभक बदलैत मिथिला, हँसैत मिथिला, बढैत मिथिला!! दिल्ली मे मिथिला, चेन्नई मे मिथिला, बंगलुरू आ लंडन मे मिथिला। ॐ तत्सत्!

robotstxt: allowed

filter: keep


text:
हर्ष वर्धन चौधरी, मधुबनी। जुलाई ६, २०१५. मैथिली जिन्दाबाद!!
हालहि संपन्न विश्व संस्कृत सम्मेलन – बैंकाक सँ आपसी करिते राष्ट्रीय संस्कृत संस्थान – लखनऊ केर प्राचार्य प्रो. अर्कनाथ चौधरी केँ गुजरातक सोमनाथ संस्कृत विश्वविद्यालयक कुलपति पद पर मनोनयन कैल गेलनि अछि। मिथिलाक मधुबनी स्थित रुद्रपुर ग्राम के लब्ध प्रतिष्ठीत संस्कृत के विद्वान ‘प्रो. अर्कनाथ चौधरी’ जी केर एहि मनोनयन सँ मिथिलांचल केँ नव गौरव केर प्राप्ति भेल अछि। प्रो. अर्कनाथ चौधरी केँ हार्दिक बधाई, मिथिलाक सम्मान केँ अहिना देशक एक सँ बढिकय एक गरिमामय पद केँ सुशोभित करैत बढबैत रहैथ, यैह शुभकामना। मैथिली जिन्दाबाद!!


text:
दहेज मुक्त मिथिला मुम्बई समूह मिलन समारोह सह स्मारिका-२०२१ केर विमोचन कार्यक्रमक आयोजन खारघर स्थित सेन्ट्रल पार्क मे समय ५ बजे सँ ७ बजे बीच समय केर पाबन्दी सहित आयोजित कयल जायत।
विदित हो जे दहेज मुक्त मिथिला केर स्थापना ३ मार्च २०११ केँ कयल गेल छल आ २०२१ मे १० वर्ष पूर्णताक उपलक्ष्य समूहक आम सदस्य लोकनिक जनसहभागिता सँ एक स्मारिका-२०२१ केर प्रकाशन कयल गेल अछि। मिथिला समाज सँ मांगरूपी दहेज के प्रतिकार करबाक एहि मुहिम मे पिछला किछु समय सँ विभिन्न स्थान पर व्हाट्सअप समूह केर निर्माण कय विशेष रूप सँ महिला नेतृ लोकनिक नेतृत्व मे ई अभियान काफी लोकप्रियता हासिल कय रहल अछि। दहेज मुक्त विवाह केँ बढावा देबाक लेल वैवाहिक परिचय साझा करैत जहाँ तक सम्भव होइछ समूह संचालिका लोकनि एहि लेल उचित संयोजन आ सहजीकरण करैत छथि तथा मैथिल पहिचानधारी विभिन्न जाति-समुदाय केर जुड़ल सदस्यक मार्फत विवाह सम्बन्धक निर्धारण मे भूमिका अदा करैत छथि। चूँकि एहि समूह मे आयल परिचय पहिनहि सँ मांगरूपी दहेज विरूद्ध संकल्पित रहल करैछ ताहि बातक सकारात्मक आ आकर्षक प्रभाव आम समाज पर पड़ल करैत अछि आ तेँ ई अभियान बहुत तेजी सँ जन-जन बीच लोकप्रिय सेहो बनैत जा रहल अछि। एहि क्रम मे ९ जनवरी २०२० केँ कल्याणी ठाकुर द्वारा आरम्भ कयल दहेज मुक्त मिथिला मुम्बई समूह जाहि मे हाल धरि १०१ सदस्य छथि, संगहि फेसबुक समूह पर रहल मुम्बई केर विभिन्न सदस्य लोकनि जे सब स्मारिका मुहिम केर हिस्सा सेहो छथि, हुनका सभक संग आइ खारघर के सेन्ट्रल पार्क मे मिलन समारोह आयोजित कयल जेबाक अछि।
अपने सब केँ जानिकय प्रसन्नता होयत जे फेसबुक समूह केर संचालिका आ स्मारिका मुहिम केर संयोजिका दीपिका झा हालहि पूणे सँ मुम्बई शिफ्ट भेली अछि आर आजुक स्मारिका विमोचन कार्यक्रमक सेहो संयोजन कय रहली अछि। कल्याणी संग दीपिका आ ताहि संग अनेकों विभूति स्वरूपा विदुषी मिथिलानी यथा अल्का मिश्रा, कविता झा, माला मिश्रा, रेखा चौधरी, लीला राय, माला झा, अजिता झा, कंचन कंठ, राधा चौधरी, कविता कांत, रीता चौधरी, रागिनी झा, अनूप पंकजा मिश्र आदिक संग समूहक अनेकों गणमान्य पुरुष सदस्य लोकनिक सहभागिता मे ई महत्वपूर्ण मिलन समारोहक आयोजन होमय जा रहल अछि।
प्राप्त जानकारी अनुसार समारोह मे स्मारिका मुहिम मार्फत ‘निर्धन कन्या सहायता अक्षय कोष’ केर स्थापना हेतु कयल गेल अद्भुत विज्ञापन सहयोग देनिहार अनेकों मराठी सहयोगी धर्मेश वेडोर, राजेश ढिल्ला, निकेश कपासी, विशाल गौर, मुरली बलेचा, कुंवर प्रजापति, राम यादव संग एहि महत्वपूर्ण कार्यक सूत्रधार श्री आदित्य झा केँ सम्मानित कयल जेतनि। तहिना मुम्बई समूह केर संस्थापिका कल्याणी ठाकुर संग अन्य सहयोगीजन केँ सेहो सम्मानित करबाक योजना अछि।
ओना त मिलन समारोह केर उद्देश्य आपसी परिचय केँ आरो प्रगाढता प्रदान करबाक संग दहेज मुक्त विवाह केँ बढावा देबाक विभिन्न योजना पर चर्चा-विमर्श आ भविष्य मे वैवाहिक परिचय सभाक आयोजन अछि, मुदा केवल दहेज व विवाह केर विषय टा नहि अपितु भाषा, साहित्य, समाज आ मैथिल पहिचान केर समग्रताक संरक्षण-संवर्धन आ प्रवर्धनक पैघ उद्देश्य पर सेहो आपस मे विमर्श कयल जेबाक जनतब संयोजिकाद्वय करेलनि अछि। एहि अवसर पर अल्का मिश्रा जी द्वारा भविष्यक कार्ययोजना आ जरूरत पर सुझबुझ भरल विशिष्ट वक्तव्य संग मैथिली भाषा-साहित्य आ प्रकाशन पर निरन्तर योगदान दैत आबि रहली दीपिका झा द्वारा सेहो संबोधन कयल जेबाक जनतब भेटल अछि।
मिलन समारोह मे धियापुता सभक बीच ड्राविंग कम्पीटिशन सेहो राखल गेल अछि। एवम् प्रकारेन उपस्थित सदस्य लोकनि अपन-अपन विचार दैत आगामी दिन मे दहेज मुक्त मिथिलाक अभियान सँ समाजक निम्न आ वंचित तवका केँ जोड़ि बेसी सँ बेसी दहेज मुक्त विवाह केँ बढावा कोना कयल जा सकत ताहि पर ठोस कार्यक्रमक रूपरेखा तैयार करता। सम्पूर्ण कार्यक्रम केर संचालन संयोजिकाद्वय कल्याणी ठाकुर एवं दीपिका झा द्वारा कयल जेबाक योजना अछि। स्मारिकाक विमोचन सम्मान कार्यक्रमक तुरन्त बाद कयल जायत।
ई सम्पूर्ण कार्यक्रमक योजना दहेज मुक्त मिथिला मुम्बई समूह द्वारा सब सदस्यक बीच आपसी समन्वय सँ कयल गेल अछि। एहि मे दहेज मुक्त मिथिला अभियान सँ निकलल संस्थाक पूर्व पदाधिकारी लोकनि केँ सेहो आमंत्रित कयल गेल छल, परञ्च काज शून्ना आ बाजब दून्ना वाली मैथिलक रवैया आ अनेरो नाक मे फोंसड़ी भेल जे बाद मे भोकन्नर बनि गेल ताहि तरहक ईगो देखेनिहार एक्स-पदाधिकारी लोकनि अपन रुसबाई देखेबाक संग-संग कानूनी कार्रबाई सभक धमकी-धौंस सेहो दय सँ नहि चुकि रहल छथि। तखन त पराम्बा जानकी द्वारा संचालित एहि मुहिम मे एहेन-एहेन अपाटक सभक प्रवेश ओहिना होइत रहल अछि जेना दुर्गा जी सँ युद्धकाल महिषासुर, शुम्भ, निशुम्भ आदि सँ पूर्व अनेकों धूम्रलोचन, रक्तबीज, आदिक होइत भेल छल।
समाजक काज कोना नीक सँ हेतैक ताहि पर कम सोचब आ हमर नाम आ तस्वीर केना पोस्टर पर चढ़त जाहि सँ अपन नेतागिरी चमकायब… आइ-काल्हि यैह एटीच्यूड बेसी होयबाक कारण समस्या त रहबे करत, लेकिन एहि मुहिम मे ई सारा समस्या आ असुरादिक निदान पराम्बा भवानी स्वयं कयल करैत छथिन।
हमर हार्दिक शुभकामना!!
हरिः हरः!!


text:
विशेष संपादकीय
काल्हि सड़क मार्ग सँ अररिया, सुपौल, मधुबनी, दरभंगा, मुजफ्फरपुर, वैशाली होइत पटना धरिक लगभग ३२० किलोमीटर केर यात्रा भोरे ७ बजे सँ दिनक २ बजे धरि पूरा केने रही। जखन कि मात्र ४ घंटा मे ३०० किमी केर यात्रा पूरा कय चुकल छलहुँ, मुदा अन्तक २० किमी यात्रा अत्यन्त भीड़ भरल ट्रैफिक जाम मे चुस्त प्रशासनक रेख-देख मे संभव भऽ सकल छल। काल्हिये बिहार मे महागठबंधन केर राजनीतिक दल यानि जदयू, राजद आ काँग्रेस केर संयुक्त महारैली छल गाँधी मैदान पटना मे। वर्तमान युग मे रैली मे पंचायत स्तर सँ लैत प्रखण्ड आ जिला स्तर धरिक हरेक पार्टी कैडर केँ एक तरहें हुक्म देल रहैत छैक जे अहाँ सब गोटा केँ रैली मे सहभागी बनबाक अछि। हुक्म भीड़ जुटेबाक लेल मूलत: देल जाइत छैक, दोसर दिशि पार्टी हाइकमान्डक नजरि मे फन्ने खाँ बनबाक होड़बाजी सेहो रहैत छैक। पंचायत स्तरक कार्यकर्ता केँ अपन शानो-शौकत यानि पावर प्रखंड आ जिला केँ देखेबाक रहैत छैक, तहिना प्रखंड आ जिलाक आपसी होड़ सँ राज्य स्तर पार्टी संगठन आ टिकट डिस्ट्रीब्युटर केँ देखेबाक रहैत छैक।
सड़के सँ गाड़ीक कतार देखैत, ओकर पाछाँ प्रयुक्त बैनर आ झंडा सब देखैत बुझल जा सकैत छलैक जे के केकरा प्रसन्न करबाक चक्कर मे अछि। बड़का-बड़का होर्डिंग बोर्ड आ गेट सब सँ पाटल देखायल हमरा पूरे एनएच ५७ आ एनएच ७७ – गंगाजी पर बनल महान सेतु गाँधी-सेतु पर प्रवेश सँ पहिनहि सँ तेजस्वी यादव सहित केर महागेट सब आ ताहि पर लागल बड़का-बड़का साउन्ड स्पीकर, ताहि मे बाजि रहल छपरिया धून परका गीत आ बीच-बीच मे नेताक नाम लैत जिन्दाबाद-जिन्दाबाद केर नारा…. फेर सूचनामूलक बात सब कहैत महारैलीक नाम ‘स्वाभिमान रैली’ कियैक पड़ल आ एहि रैली सँ केकरा पावर शो कैल जा रहल अछि ताहि मे निश्चित तौर पर बेर-बेर प्रधानमंत्री नरेन्द्र मोदीक नाम देखाइत छल। हमरा लेल ई पहिल अनुभव छल – लगातार ३ घंटा धरि कछुआ गति सँ हमर गाड़ी ओहि जाम मे सरैक रहल छल आ ई नजारा सब हम देखैत मोने-मोन ई गुनैत जा रहल छलहुँ जे देशक राजनीतिक तौर-तरीका मे कतेक पैघ बदलाव आबि गेल। पहिने जतय छोट-छोट सभा आ नुक्कर करैत पैघ-पैघ नेताकेँ सुनबाक अवसर गामो-घरक विभिन्न भाग मे भेटैत छल, जेना १९९१ मे हमरा ओहिना याद अछि जे उजान उच्च विद्यालय पर लालकृष्ण आडवाणी आयल छलाह, तहिना बेनीपुर मे सभा केलाक बाद उजान आयल छलाह… यानि एक्के दिन मे राष्ट्रस्तरक नेताकेँ १५ किमी केर रेडियस मे चारि-चारि टा सभा होइक… मुदा आब तऽ गाँधी मैदान मे सभा राखू आ भैर राज्य सँ लोक केँ बजा लियौक। जँ पार्टी मे पद आ प्रतिष्ठा चाही तऽ ओ एब्बे टा नहि करत, बल्कि अपन पैसा आ शक्ति सँ संयोजन करैत प्रदर्शन मे प्रतियोगिता करैत आर नेता सँ आगू निकलबाक होड़ मे सेहो सहभागी बनत। बस मे, ट्रक मे, ट्रैक्टर, ट्रेन, सब साधन सँ लाखों लोक केँ राजधानी मे जुटेबाक जिम्मेवारी पार्टी कार्यकर्ता आ व्यवस्थापक पर देल जाइत छैक। खुलेआम धनक दुरुपयोग केर एहि सँ नीक दोसर आर कोनो उदाहरण नहि हेतैक, तेना स्पष्ट भेल। ई कोनो महागठबंधने टा केर रैली मे भेलैक, होइत हेतैक, से बात नहि… यैह बात लगभग सब राजनीतिक दल केर प्रदर्शनमूलक कार्यक्रम मे होइत छैक से विश्वास भऽ गेल।
बिहारक राजनीतिक परिवेश मे सेहो बड पैघ परिवर्तन हमरा देखायल। कहू कि! एकटा नरेन्द्र मोदीक हुंकार सँ बिहारक सब नेताक अपन असली ताकत बुझय मे आबि गेलैक। सुझबुझवला नेताक मे अग्रगण्य नीतीश कुमार केर एहन दयनीय वैचारिक अवस्था – एकटा ओकर अंध-समर्थक केर रूप मे हमरा एखन धरि विश्वास नहि होइत अछि। लेकिन सच्चाई तऽ हमरा हजारों गाड़ी मे टांगल तिनू दलक मुख्य नेताक तस्वीर आ तिनू दलक चुनाव चिह्न सहितक झंडाक एक्के ठाम बान्हल रहबाक झलक ई मानय लेल बाध्य कय देलक जे एकटा नरेन्द्र मोदी सँ एहेन तीव्र घबराहट जे एन्टी-भाजपा वोट बँटय नहि, कोनो कीमत पर नरेन्द्र मोदीक विजय रथ केँ बिहार मे रोकि देबाक छैक, एहि लेल भले जे कीमत चुकाबय पड़य… बस एहि कीमत केँ पोलिटिकली संज्ञा देल गेल ‘स्वाभिमान’ केर। बहुतो रास पोस्टर पर लिखल देखलियैक जे ‘झाँसा मे नहीं आना है’, ‘बिहार में नितिशे कुमार’… यानि आन्तरिक भय केर प्रकटीकरण स्वत: एहि नारा सब मे स्पष्ट देखायल छल। काल्हि धरि एक दोसर केँ नागनाथ-साँपनाथ कहयवला सब दल, जदयू, राजद आ काँग्रेस एक भऽ गेल अछि। नरेन्द्र मोदीक छवि खराब कय दियौक आ भाजपा सँ चुनाव जीत जाउ। वाह रे भाजपा!! कतेक उच्च दर्जा पाबि गेल ई पार्टी – जेकर विधायक उम्मीदवार केँ कहियो मनीगाछी विधानसभा क्षेत्र में हम देखने रही जे एकटा निर्दलीय उम्मीदवार सँ बदतर हालत छल, कमल छाप केर कोनो पब्लिक वैल्यू नहि छलैक। काँग्रेस केर हाथ – सब जनता मिथिला मे काँग्रेसहि केर साथ। काल्हि रैली मे एहि बातक खास नजारा भेटल जे तिनू दल केर नेताक फोटो हरेक पोस्टर पर हेबाके चाही। झंडा आ चुनाव चिह्न सेहो तिनूक हेबाके चाही। यानि पब्लिक मे ई मैसेज मन मे बसि जाय जे वैलट मे एहि तिनू मे सँ कोनो एक्के टा भेटत आ ताहि पर बटन दबेबाक अछि। आब कतेक शिक्षित मतदाता अछि ई बात तऽ वोटक बाद स्पष्ट होयत, मुदा बिहार मे २०१५ केर चुनाव महाभारत युद्ध जेकाँ दृश्य उत्पन्न कय रहल अछि। स्पष्ट छैक जे कौरव पक्ष आ पाण्डव पक्ष जेकाँ एतहु सेना संग्रह शुरु भऽ चुकल अछि। मुदा बीच बाट मे जतय कतहु मौका भेटल आ भीड़ बढेनिहार दर्शक-श्रोता सँ बात करबाक मौका भेटल तऽ केकरो पियबाक जलो नहि भेटल छलैक, कियो भोर सँ भूखले…. रवि दिन हेबाक कारणे आ भीड़ अप्रत्याशित मात्रा मे पटना पहुँचि जेबाक कारणे कोनो होटलो नहि खुजल देखलियैक कतहु…. बाजार मे पूरे सन्नाटा छल आ केवल रैलीक भीड़ जैंह-तैंह देखायल।
अमित आनन्द जी केर श्राप पहिनहि लागैत स्पष्ट भऽ गेल छल। मुदा पटना पहुँचलाक बाद दूरदर्शन पर एकटा साक्षात्कार मे भाग लेबाक समय सँ १ घंटा देरी भऽ गेलाक कारणे अमित जी केर कथनानुसार जे ‘जाउ! जखन ४ किमी पैदल चलय पड़त तखन बुझबैक!’ – सच मे चारि किमी लगभग चलहे पड़ि गेल पैदल। तखन जाय गन्तव्य स्थान पर पहुँचलहुँ। ओत्तहु गेलाक बाद बैसल लोक सब बगले मे चलि रहल महारैलीक आवाज पर कान लगौने छल। उत्साह केकरो मे ओहि तरहक नहि देखलियैक जे पहिने नीतीश कुमार केर नाम पर होइत छलैक। हमरा तऽ सच मे एना लागल जे बेचारा खर्च सबटा महागठबंधन केर आ नाम जहतर-पहतर नरेन्द्र मोदी – नरेन्द्र मोदी। हम फेर सोचय लगलहुँ जे ई ‘स्वाभिमान’ केर नाम कहीं नीतीश केर भितरका अहं द्वारा तऽ नहि निकलल? नीतीश केर पोलिटिकल डीएनए केर चर्चा केँ सेहो ओ बिहारी डीएनए सँ जोड़िकय नरेन्द्र मोदी पर सवारी कसबाक चेष्टा करबे केला। काल्हि सैकड़ों पोस्टर पर ई लिखल देखलियैक जे नीतीश कुमार बिहारी अस्मिता केर संस्थापक छथि, हिनका फेर सँ मुख्यमंत्री बनाकय एहि अस्मिताक रक्षा करू। तऽ कि नीतीश कुमार सच मे एतेक डेरायल छथि जे हिनकर अतिरिक्त दोसर कोनो सरकार बनत तऽ बिहारी अस्मिता पर प्रश्न चिह्न लागत? ई सवाल पर हम एखनहु धरि सोचिये रहल छी।
ई स्वाभिमान केर प्रयोग हमरा बेर-बेर चुनौती दैत बुझायल। अरे भाइ! २५ वर्ष सँ तऽ शासन पर अहींक नेतृत्व अछि। सहयोगी दल केर रूप मे कहियो ओ तऽ कहियो कियो। मुदा राजा तऽ राज्यक अहीं भेलहुँ। तऽ कि एतेक वर्ष मे बिहारक जनताकेँ अहाँक नेतृत्व पर विश्वास नहि भेलैक? कि ओकरा मे स्वाभिमान अहाँ नहि जगा सकलियैक? आइ स्वाभिमानक स्मृति एहेन बेतरतीब ढंग सँ अहाँ पर कोना चैढ गेल अछि? हरेक वक्ताक बात मे काल्हि एक्के टा बात केन्द्र मे छल जे नरेन्द्र मोदी छलिया छी, झूठा छी, फरेबी छी, हमरा सबकेँ गरियेलक, राजनैतिक तौर पर सेहो हमरा सबहक मैन-मद्दी केँ नहि जानि कतय फेक देलक…. आबो जँ नहि चेतब तऽ ओकर मोन आरो बढि जेतैक… बिहारक स्वाभिमान एना खतरा मे पड़ि जायत… हमरा सबकेँ अपन आत्मसम्मान अहिना जात-पात मे बँटल समाज राखि नामक लेल नेताजीकेँ वोट दैत जितबैत रहू आ हुनका सब केँ घोटाला पर घोटाला करैत अपने भोगय दियौन, फेर धिया-पुता केँ भोगय दियौन, फेर साइर-सरहोजिनी-समधिनी सबकेँ भोगय दियौन। अहाँ सब बस मुंह देखनिहार बनल रहू, पंचायत आ प्रखण्ड स्तर पर तऽ जे जिला स्तर पर छी से जिला स्तर पर ऊपर सँ मिलिकय लूट मचेने रहू, आम जनताकेँ खाली जातिक नाम पर वोट कतय खसायत ताहि लेल शसने रहू। कि यैह भेल स्वाभिमान? ताकू एकर समाधान!!


text:
गीताज्ञान:
नियतं कुरु कर्म त्वं कर्म ज्यायो ह्यकर्मण:।
शरीरयात्रापि च ते न प्रसिध्येदकर्मण:॥३-८॥
त्वं नियतं कर्म कुरु हि अकर्मण: कर्म ज्याय: अकर्मण: ते शरीरयात्रा अपि च न प्रसिध्येत्!
अहाँ नियत कर्म करू कियैक तऽ अकर्म कर्म सँ बेसी नीक होइत छैक, अकर्म सँ तऽ अहाँक शरीरक यात्रा पर्यन्त संभव नहि अछि।
कर्मक सिद्धान्त बहुत गूढ छैक, लेकिन सहजता सँ एकरा बुझबाक बात गीताक अध्याय तीन मे भगवान् कृष्ण द्वारा अर्जुन केँ बताओल गेल अछि। ओना तऽ गीताक संपूर्ण ज्ञान हेतु सिलसिलेवार सब अध्यायक नित्य पाठ करबाक जरुरत अछि, मुदा कहल जाइछ जे कोनो पन्ना उनटाकय एकहु टा श्लोक पर मनन कयला सँ मनुष्यजीवन लेल सद्मार्गक दिग्दर्शन होइत छैक।


text: नई दिल्ली। दिल्लीक राजनीति मे धीरे-धीरे मैथिलक संख्या बढल जा रहल अछि। हाल मे भेल नगर निगम चुनाव मे आधा दर्जन स बेसी मैथिल चुनाव जीत गेलथि अछि। एहि प्रकार स देखल जाए त दिल्ली क राजनीति मे एकटा सांसद आ एकटा विधायक क संगहि करीब आधा दर्जन निगम पार्षद मिथिलाक छथि। प्राप्त आंकडाक अनुसार हाल मे भेल निगम पार्षद कचुनाव मे बिहारी मूलक करीब 25टा उम्मीदवार जीत हासिल केलथि अछि जाहि मे आधा दर्जन स बेसी मैथिल छथि। चुनाव जीतनिहार मैथिल मे सबस रोचक मुकाबला बेगूसराय मूलक सतेंद्र सिंह राणा क रहल ओ चुनाव जीत गेलाह मुदा हुनक जमानत जब्त भ गेल। दरअसल ओहि बार्ड मे एतबा उम्मीदवार छल जे जमानत बचेबा लेल न्यूनतम वोट जीतल उम्मीदवार कए सेहो नहि भेट सकल। ओना त पूरा दिल्ली मे बिहारी क वोट निर्णायक रहल मुदा किछु ठाम बिहारी आ मैथिल उम्मीदवार निर्दलीय रूप मे सेहो जीत हासिल क लेलथि। ओना देखल जाए त दिल्ली स मैथिल पहिल बेर एतबा संख्या मे चुनाव मे जीत दर्ज केलथि अछि। निगम चुनावक बाद जे कांकडा सामने आयल अछि ओकर अनुसार स कुवर सिंह नगर स पंकज कुमार सिंह, सीमापुरी स सरोज झा, संगम विहार स कल्पना झा, नगडीह स सतेंद्र सिंह राणा, पूर्वी दिल्ली स अन्नपूर्णा मिश्र, डाबडी स तिलोत्तमा चौधरी आ सीतापुरी स बिमला मिश्र चुनाव जीत एमसीडी मे पहुंच गेलथि अछि। इ आंकडा और बेसी भ सकैत अछि, किया कि बहुत रास उम्मीदवार सतेंद्र सिंह राणा जेकां अपन उपनाम बदलि लेने छथि जाहि स हुनक मूल राज्यक पता नहि चलि पाबि रहल अछि। मुदा बदलैत बिहारक इ सबस पैघ सबूत कहल जा सकैत अछि जे सतेंद्र सिंह राणा सन लोक लग अपन उपनाम बदलबाक मजबूरी आब खत्म भ चुकल अछि आ ओ अपना कए मैथिल आ बिहारी मूल कए कहबा लेल आब नहि लजा रहल छथि। उम्मीद कैल जाए अगिला दू साल मे प्रस्तावित विधानसभा आ लोकसभा मे सेहो मैथिल केवल निर्णायक वोटर नहि रहत बल्कि किछु संख्या मे उम्मीदवार सेहो रहत आ पहिने स बेसी संख्या मे जीत हासिल सेहो करत।


text:
अबु मिना
अबु मिना अरबी: ابو مينا pronounced [æbuˈmiːnæ, æbo-]) प्राचिन इजिप्टमे अवस्थित नगर, प्रार्थनास्थल तथा किस्चियनसभक तीर्थस्थल छल। ई क्षेत्र इजिप्टक प्राचिन सहर अलेक्जेन्द्रियासँ ४५ किलोमिटर दक्षिणपश्चिममे अवस्थित अछी। अबु मिना क्षेत्रके युनेस्को सन् १९७९ मे विश्व सम्पदा क्षेत्रमे सूचीकृत कएल गेल छल। हाल भग्नावशेषक रूपमे ढेर संरचनासभ बाँकि रहल वादो मुख्य भवनसभक जग स्पष्ट छुट्ईया सकल अवस्थामे रहल अछी।
हालस ई क्षेत्रक अासपासमे खेतिपाति सुरु कएल कारण जमिनभित्र पानीक सतहमे अाएल परिवर्तनसग बहुत भग्नावशेषसभ ढलैत तथा कमजोर भेल अछी। ई क्षेत्रके सन् २००१ मे खतरामे परल विश्व सम्पदा क्षेत्रसभक सूचीमे सूचीकृत कएल गेल छल। एही कारण अबु मिनाका अधिकारीसभ बहुत खतरामे परल भग्नावशेषसभक जग अगलबगल बालुवा राखैल बाध्य भेल।


text:
अखिलेश कुमार मिश्रा।
सब सँ पहिले त दहेज की थीक से बुझनाई जरूरी।
दहेज ओहि रुपया, धन या सम्पत्ति के कहल जाइत छै जे लेन देन वर-वधू के विवाह सँ पहिले ही दुनू पक्ष के द्वारा निर्धारित कैल जाइत अछि। मिथिला में केवल कन्या पक्ष द्वारा ही वर पक्ष के दहेज देल जाइ छैन्ह।
आरम्भिक कारण: हम शास्त्र या अन्य ग्रन्थ के अध्ययन तs नै केने छी, मुदा पैघ सभ द्वारा सुनल बात हिसाबे तs कन्या के माता-पिता अप्पन पुत्री के विदा होइ काल में किछु गुप्त धन दै छलखिन्ह जे हुनकर पुत्री ओहि धन के बहुत ही संकट के स्थिति में खर्च कs सकै छलीह। चुँकि ई पूर्णतया गुप्त धन होइत छल त अहि के बारे वर अथवा वरक परिवार के अन्य सदस्य के जानकारी नै रहैत छलैन्ह। कालान्तर ई गुप्त धन गुप्त नै रहल आ वर पक्ष एकरा अप्पन अधिकार बुझ लागला। मिथिलांचल में पुस्तैनी सम्पत्ति में पुत्री के अधिकार नै देल जाइ छलैन्ह त बहुतो पिता सहर्ष अप्पन पुत्री विदाई के समय अपना हैसियत हिसाबे धन दs दै छलखिन्ह सेहो दहेज प्रथा के आरम्भिक कारण रहल।
बादक स्थिति: दहेज प्रथा बढ़ाबा के पहिल कारण जे कन्यागत जिनका लग में बेसी धन सम्पदा छैन्ह तs अप्पन पुत्रीक विवाह ओहि धन बल के आधार पर अप्पन इच्छाअनुसार ही वर पक्ष के राजी कs कs करा दै छैथि चाहे कन्या वर के लेल उपयुक्त छैथि अथवा नै। बुझु अहि तरहक धन प्रयोग एक तरह सँ घूस भेल जे कन्याक पक्ष सँ वर पक्ष के भेटैत छैन्ह जे हुनका बिना धन बाली सुयोग्य कन्या के स्थान पर धनशाली कन्या के अपनेबाक तरे भेटैत छैन्हि।
दोसर कारण जे साधारण मनुष्य के अंदर छिपल धन लोलुपता। सभ मनुष्य कें धनशाली बनक इच्छा स्वतः गुण होइत छै। अगर बिना परिश्रम के ही धन भेट जाय तs छोड़ब कियै। अहि मानसिकता सँ ग्रसित हम्मर मैथिल अप्पन पुत्रक विवाह में बडी गर्व सँ प्रस्तुत करैत छैथि।
तेसर कारण अछि एक्कर सामाजिक मान्यता। लोक जिनका पुत्र के जतेक दहेज भेटल ओहि राशि के वर गुण सँ तुलना करैत छैथि जे कि वरागत के अहि के लेल बहुत प्रोत्साहित करैत अछि।
अहि प्रथा के लाभ अथवा हानि: दहेज प्रथा के प्रचलन सँ भs सकैत अछि जे एक आध परसेंट के किछु लाभ बुझाइत होइन्ह जे हुनकर पुत्रीक विवाह एक सुयोग्य वर धन के आधार पर भेल। मुदा जँ पूरा जिंदगी के देखल जाय त हानि ही ज्यादा भेटत। अन्य जतेक कन्याक पिता छैथि जिनकर कि पुत्री सुयोग्य छतिन्ह मुदा धनाभाव में सुयोग्य वर नै भेटैत छैन्ह त बेमेल विवाह कर के लेल मजबूर भ जाइत छैथि। एक्कर विभत्स रूप त कन्या के ससुराल पक्ष सँ प्रताड़ना के रुप में सेहो देखल गेल अछि। बहुतो जगह त हत्या या आत्महत्या लेल प्रोत्साहन के रूप में सेहो उभरल अछि।
अहि कुप्रथा के निवारण कोना हैत ताहि पर सेहो प्रकाश देमय पड़त। हमरा हिसाबे त सभ सँ पहिले कन्या के ओतेक शिक्षित करू जे ओ पूर्णतया आत्मनिर्भर भ जाइथ। अप्पन विवाह के निर्णय में महत्वपूर्ण योगदान द सकैथ। दोसर उपाय अछि जे ओहि वर पक्ष कें सामाजिक बहिष्कार होबाक चाही जे दहेज देब या लेब में विश्वास करैथि। तेसर उपाय अछि सामाजिक चेतना जगेनाई जे ई प्रथा बहुत खराब अछि। अहि सँ केकरो भला नै भेल आई तक। अहि में प्रवीण भाई अग्रणी छैथि, एक्कर झण्डा बुलन्द केने छैथि। अगर साक्षात नै भ सकैत अछि त आई काल्हि सोसल मीडिया सेहो बढिया प्लेटफॉर्म अछि एक्कर नीक प्रयोग कैल जा सकैत अछि। चारिम बात जे घर पुत्र अथवा पुत्री के लालन पालन आ संपत्ति में पूर्णतया बराबरी ताकि कन्या जे कि शक्तिस्वरूपा छैथि अपना के कनिको हीन नै बुझैथि।🙏🙏🙏
“दहेजक जैड़ि सं फुनगी तक के यात्रा
अखिलेश कुमार मिश्रा।


text:
लघुकथा
– रूबी झा
दलानपर मणिकांत जी केर घटक आयल छलैन बेटा के प्रति। बेटा नौकरी तँ नहि करैत छलखिन्ह, एखन कालेज में पैढते छलखिन्ह। एकटा जमाना रहैक जे बेटाक विवाह बाप आ घर-खनदान के नाम पर भऽ जाइक, ओहि जमानाक कहानी हम बता रहल छी अहाँ लोकनि केँ। आर, ओहि कारण बहुत कन्या आ कन्यागत भरि जिन्दगी माथ-कपाड़ पीटिते रहि जाय छलथि बाद मे। मणिकांत जी कचहरी में कार्यरत छलथि, बेटा असगरुआ छलैन आ माथ पर पाँच बिघा जमीन सेहो छलन्हि। कन्यागत सँ मणिकांत जी बेटाक दाम लगा रहल छलथि, छठियारक दूध तक के दाम! ओहि दाम में फटफटिया (मोटरसाइकिल) सेहो रहैन। कन्यागत आ मणिकांत जीक बीच वार्तालाप चलि रहल छलैन एना जेना एकटा दोकानदार आ ग्राहकक बीच में कुनू वस्तु केर खरीद-बिक्री में वार्ता होइयऽ। ताबे में मणिकांत जीक दरबज्जा पर विजय शंकर बाबू (गाम के जानल-मानल प्रतिष्ठित व्यक्ति) पहुंचला। ओ कहला मणिकांत जी सँ, “यौ महाराज! गाड़ी जे लेब से ओहि सँ नीक एक गोट पारी (महींसक बच्चा) लियऽ ने! पायलो बढत आ दूधो खायब, बचि जायत तँ बेचबो करब। गाडी लऽ कय कि करब? दहेजक पाइ जाबे धरि रहत ताबे धरि तँ तेल भरायब, तकरा बाद भूसा घर में फेंकि देबैक। देखैय नहि छियैक मिथिला में कतेको लोक ओतय भूसाघर में दहेजक फटफटिया फेकल छैक!” विजय शंकर बाबू केर बात सुनि ठठा कय सब हँसला। आर मणिकांत जी बजलाह (हँसिकय) – “अपने केँ तऽ हमरा दिश सँ बजबाक चाहैत छलय, परंतु अपने तँ हिनकर (कन्यागत) तरफ सँ बजलहुँ।” विजय शंकर बाबू बहुत द्रवित हृदय सँ बजलाह, “हम किनको दिश सँ नहि बजलहुँ। हम मिथिला केर व्यथा सुनेलहुँ। बड चिन्तीत छी जे हमर मिथिलाक उत्थान केना कऽ होयत? ई दहेज रुपि दानव हमरा सब केँ निगैल जायत। कहु तँ मणिकांत जी! बेटा अहि आ कि माल मवेशी जे एना दाम दिगर कय रहल छी? एक तरफ कहि रहल छी कुनो चीज के कमी नहि अछि, अहाँक बेटी हमरा घर मे रानी बनिकय रहती, आ दोसर तरफ भीखमंगा जेकाँ हाथ पसारि रहल छी?” मणिकांत जी विजय शंकर बाबू के बात सुनि बिन दहेजे लेने अपन बेटाक विवाह करैय लेल तैयार भऽ गेलाह। आर कन्यागत अपन यथाशक्ति विदाइ दय अपन धिया केँ विदाह करबाक फैसला लेलनि।
हमरा विचार सँ हेबाको सैह चाही। कियो बेटीक बाप अपन बेटी केँ खाली हाथ थोड़े न विदाह कय देताह। यथासंभव बिना दबाव केँ देता तँ आनंदित भऽ देता। आखिर माँ बाप केर सम्पत्ति में बेटा-बेटी दुनू बराबर के अधिकारी छथि।


text:
कान्तिपुर पत्रकार अबधेशकुमार झा केर चौतर्फा प्रशंसा आ समाचारक प्रभावक चर्चा
– विशेष संस्मरण
वर्तमान युग मे मिडिया द्वारा प्रसारित समाचार केर कतेक पैघ सार्थक प्रभाव होएत छैक एकर एकटा विलक्षण उदाहरण सोझाँ आयल अछि। हालहि मोरंग केर रंगेली मे घटल दुर्भाग्यपूर्ण आन्दोलनी तथा पूलिस बल केर झड़प मे शहीद भेल तीन जनक परिवार मध्य दुइ जन केर परिवारक विपन्नता – आश्रितजनक समस्या – खासकय शहीद केर अबोध संतान सभक भविष्यक अनिश्चितता पर लिखल गेल समाचार सँ संवेदनशील मानव समाज तथा सहयोगी हाथ सब मानवीय सहयोगक संग ओहि विपन्न-असहाय परिवार धरि सहयोगक संग हाथ बढाबय आबि रहल अछि।
कान्तिपुर दैनिक केर मोरंग – विराटनगर संवाददाता अवधेशकुमार झा द्वारा घटनाक बाद तीन मे सँ दुइ शहीदक परिवारक अवस्था अत्यन्त नाजुक मोड़ मे फँसि जेबाक आर ओकर धिया-पुताक भविष्य अंधकार मे डूबि जेबाक समाचार कान्तिपुर दैनिक मे प्रकाशित कैल गेल छल। एहि समाचारक सकारात्मक असर एहेन भेल अछि जे काठमांडु सँ मानवीय सहयोग संग दुनु परिवार लेल आर्थिक सहयोग तथा धिया-पुताक लेल कपड़ा आदि सहित हस्तान्तरण करबाक लेल सुन्दरमणि दीक्षित व हुनक संस्था काठमांडु सँ रंगेली आबिकय सहयोग कएलनि अछि। एहि विषय मे कान्तिपुर मे फेर सँ समाचार प्रकाशित कैल गेल अछि। संगहि मैथिली जिन्दाबाद संग अबधेशकुमार जी बात करैत समाचारक सकारात्मकता पर अपन विचार रखलैन अछि।
मोरंगक रंगेली मे गत माघ ७ गते प्रहरीक गोली लागि मृत्यु भेल तीन मध्य अति विपन्न दुइ परिवारकेँ सहयोग जुटबाक क्रम शुरु भऽ चुकल अछि। नगद, खाद्यान्न आर बालबालिका सब केँ शिक्षाक लेल सहयोग जुटय लागल अछि।
कान्तिपुर दैनिक तथा द काठमाण्डौ पोष्ट मे मृतकक परिवारक अनिश्चितता कहैत समाचार प्रकाशित भेलाक बाद काठमाण्डौ स्थित साई समाजसेवा निधी द्वारा बुध दिन रंगेली मे कार्यक्रम आयोजन करैत मृतकद्वय महादेव ऋषिदेव आर शिबु माझीक परिवार केँ नगद आर लता-कपड़ा प्रदान करबाक छैक। उक्त संस्था केर अध्यक्ष डा. सुन्दरमणि दीक्षित द्वारा ऋषिदेव परिवार केँ नगद डेढलाख आर माझी परिवार केँ नगद एक लाख रुपैया सहयोग स्वरुप प्रदान केलनि। तहिना दुनु परिवारक बच्चा केँ वास्ते किछु रास गरम कपड़ा समेत हुनका लोकनि हस्तान्तरण केलनि।


text:
नई दिल्ली। ममता दीदी हथियार राखि हरदा बाजि देलथि अछि। रेल भवन स भेटल समादक अनुसार पूर्व रेलमंत्री लालू प्रसाद क हर उपलब्धि कए मिटेबाक लेल प्रयासरत रेलमंत्री ममता बनर्जी गरीब रथ कए खत्म करबाक अपन विचार बदलि लेलथि अछि। एकर संगहि ममता बनर्जी बिहार लेल एहि रेल बजट मे दुरंतो ट्रेन देबाक घोषणा करि सकैत छथि। कहल जा रहल अछि जे ममता रेलक आमदनी मे भ रहल घाटा स घबरा लालू प्रसादक कोपभाजन बनबा स आब बचए चाहैत छथि। एहि रेल बजट मे ओ लालू प्रसादक उपलब्धि कए रेखांकित करबाक कोशिश त नहि करतथि, मुदा लालू प्रसाद क लोकप्रिय घोषणा कए जरूर पूरा करबाक भरोस देतथि।
लालू संग बिहार क विरोध आ बंगाल पर खास ध्यान देबाक आरोप स रेल मंत्री ममता बनर्जी नींद उड़ल अछि। ओ दिन-राति एक करि एहि बेरका रेल बजट कए एहि आरोप स मुक्त रखबाक प्रयास करि रहल छथि। दोसर दिस कांग्रेस आ जदयू दूनू बिहारक उपेक्षा कए ल कए ममता पर दबाव बनेने अछि। एहि साल बिहार मे विधानसभाक चुनाव अछि आ तीनटा पूर्व रेलमंत्रीक परियोजना बिहार मे लटकल अछि, एहन मे ममताक लालूक नाम पर बिहारक उपेक्षा कांग्रेस कए भारी पड़ी सकैत अछि। रेल भवनक सूत्रक कहब अछि जे मुख्यमंत्री नीतीश क अधिकतर प्रस्ताव कए ममता दीदी मानि लेलथि अछि। लालू क कार्यकाल मे शुरू भेल परियोजना क लेल सेहो बजट क आवंटन बढ़ाउल जा रहल अछि। रेल मंत्री ममता बनर्जी 24 फरवरी कए रेल बजट पेश करतथि। रेलवे भवन में भेल अधिकारी कसंग बैठक मे इ सेहो तय भेल जे लालूक नीति कए जारी रखैत यात्री किराया मे कोनो बढ़ोतरी नहि कैल जाए, जरूरत हुए त माल भाड़ा दर कए तर्क संगत बनाउल जा सकैत अछि, मुदा इ ध्यान राखल जाए जे जरूरी सामानक दाम नहि बढ़ए। सूत्र क मानि त ममता बनर्जी वित्त मंत्री प्रणब मुखर्जी स भेंट करि रेलवे क लेल बजट आवंटन बढ़ेबाक आग्रह केलथि अछि।


text:
पटना । शहरक बाद आब बिहार क गाम मे डोर-टु-डोर कूड़ा क उठाव होएत । संगे नालीक नियमित रूप से सफाई सेहो होएत । एहिक लेल पंचायती राज विभाग क प्रधान सचिव अमृत लाल मीणा शनिदिन सभटा जिलाधिकारी कए निर्देश देल गेल अछि । पंचायती राज विभाग क अनुसार राज्यक सभटा गाम मे घरे-घर कूड़ाक उठाव होएत । गीला आ सूखा कचड़ा अलग-अलग रखबाक व्यवस्था कैल जाएत । फेर एहिक प्रसंस्करण करि वर्मी कंपोस्ट तैयार कैल जाएत ।
प्रधान सचिव जिलाधिकारी कए लिखल चिट्ठी मे कहलाह जे सभटा ग्राम पंचायत क वार्डों मे दू अक्टूबर, 2019 धरि हरेक घर से गीला आओर सूखा अपशिष्ट (कूड़ा) क संग्रहण आओर ओकर पृथकीकरण क व्यवस्था शुरू कराओल जाएत । बता दी जे अखन शहरे टा मे घरे घर कचरा क उठाव भए रहल अछि ।
गाम मे कचड़ा उठेबा क लेल दू वार्ड पर एकटा गाड़ी क व्यवस्था होएत, जेकर संचालन संयुक्त रूप से दुनू वार्ड क स्वच्छता कर्मी करताह । संगे कूड़ा रखबाक लेल डस्टबीन क सेहो व्यवस्था सेहो कैल जाएत । हरेक गाम मे पंचायत दिस से निर्धारित स्थल पर वर्मी कंपोस्ट इकाई बनाओल जाएत । ई काज जीविका संगठन से कराओल जाएत ।
जों जीविका तैयार नहि होएत त ग्राम पंचायत दिस से आउट सोर्सिंग दिस से निजी एजेंसी क माध्यम से ई काज कए अंजाम देल जाएत । एहिक लेल ग्राम पंचायत आम सहमति से स्वच्छता शुल्क सेहो वसूल सकैत अछि ।
निर्देश मे कहल गेल अछि जे संग्रहित कूड़ा से बननिहार वर्मी कंपोस्ट क उपयोग वा बिक्री पंचायत अपन संस्था क संसाधन वृद्धि क लेल कए सकताह । एहि काज पर आबय बला खर्चा क वहन ग्राम-पंचायत अपन संसाधन से करत । 14वें वित्त आयोग आओर पंचम राज्य वित्त आयोग क अनुदान क राशिक उपयोग सेहो करि सकत ।


text:
आभा झा।
” मधुश्रावणी ”
अपन मिथिला के धरा जहिना अनमोल अछि तहिना अहि ठामक पाबैन तिहार,विध- व्यवहार अद्वितीय अछि। मधुश्रावणी मिथिला के प्राचीन व प्रसिद्ध पाबैन में सँ एक अछि। नब कनियाँ विवाह के बाद पहिल सावन सँ मधुश्रावणी के पाबैन में पूजा अर्चना क अपन पति के दीर्घायु के लेल कामना करैत छथि। विवाह के पहिल सावन में कनियाँ सब अपन नैहर में मधुश्रावणी व्रत करैत छथि।
अहि पूजन में संध्या के समय तोड़ल गेल फूल जे भोरे पूजा के कार्य में लेल जाइत अछि एकर विशेष महत्व छैक। संध्या के समय नवविवाहिता अपन सखी के संग
एक समूह बना कऽ पूजन लेल बाँस के डाली में फूल लोढ़ै छथि।
सखी फूल लोढ़े गेलि फुलवरिया,सीता के संग सहेलिया। मैथिली के ई गीत के मिठास में लोक संस्कृति के खुशबू अछि ।
मधुश्रावणी पाबैन परंपरा के अनुसार सासुर सँ आयल पूजन सामग्री दूध,लावा व अन्य सामग्री के संग नाग
देवता व विषहरी के पूजा होइत अछि। मान्यता अछि कि माता पार्वती पहिल बेर मधुश्रावणी के व्रत केने रहथि। ताहि दुवारे अहि व्रत के समय शिव -पार्वती के
कथा सुनायल जाइत अछि। अहि अनुष्ठान में मिथिलांचल के नवविवाहिता अहि दौरान नोन नहिं
खाइत छथि। व्रत के दौरान नबकनियाँ दुल्हन जेकां सजि-धजि कऽ ई व्रत के करैत छथि। सावन शुक्ल पक्ष
के तृतीया तिथि कऽ विशेष पूजा- अर्चना के संग व्रत के समापन होइत छैक। चौदह दिनक अंतराल में नबकनियाँ व्रत राखि कऽ गणेश,चना,माटी एवं गोबर सँ बनल बिषहरा एवं गौरी – शंकर के विशेष पूजा करैत छथि। मधुश्रावणी के व्रत में मौना पंचमी,गौरी,बहुला
सतीक कथा गौरी,पृथ्वी,महादेव सहित चौदह कथा के
श्रवण होइत अछि। प्रतिदिन संध्याकाल में महिला आरती ,सुहाग के गीत,कोहबर गीत गाबि कऽ भगवान
भोलेनाथ के प्रसन्न करैत छथि।
व्रत के ख़ासियत अछि कि पुरोहित के भूमिका सेहो महिला सब निभबैत छथि। मधुश्रावणी के दिन वर नब वस्त्र,पाग दोपटा पहीरि कनियाँक पीठ पर हाथ राखि पाछू में बैसइ छथि। कथा वाचिका प्रत्येक दिन नवविवाहिता के मधुश्रावणी व्रत कथा सुनबैत छथि। मैथिल समुदाय के नवविवाहिता अमर सुहाग लेल मधुश्रावणी व्रत करैत छथि। मधुश्रावणी व्रत में कथा सेहो महिला सब कहैत छथि। नैहर- सासुर के सहयोग
सँ होइ वाला मधुश्रावणी में मैना के पात पर पूजा कयल जाइत छैक।नबकनियाँ पात पर नाग- नागिन
बनल आकृति पर दूध लावा चढ़ा कऽ अपन सुहाग के संगे परिवार के मंगल कामना करैत छथि। कथा समाप्त भेला पर एक बेर बीनी सुनि दसगोटे अइहब के बखमा हाथे तामा में सँ धान आ धनीक सोहाग बाँटल जाइ छै। तहन वरक हाथें सिन्दुरदान कयल जाय। तखन टेमी दागै के विध होइत छैक।
मधुश्रावणी में टेमी दागै के सेहो बहुत प्राचीन परंपरा
अछि। नबकनियाँ के पान,सुपाड़ी एवं आरत पात सँ ठेहुन एवं पैर के पंजा दागल जाइत छैक। एकर पाछू कहल जाइत अछि कि अहि सँ पति-पत्नी के संबंध
मजबूत होइत अछि। आइ काल्हि सेहो ई परंपरा बरकरार अछि। तेरहवाँ दिन नब वस्त्र,गहना पहिर
वर -वधु पुजा- पाठ करैत छथि आर फेर पूजा में दीप
जरैत रहैत अछि,ओकरे बाती सँ नबकनियाँ के चारि ठाम दागल जाइत छैक। दागैत काल वर पान के पात सँ वधु के दुनु आँखि के ढंकने रहैत छथि। परिवार आर गामक आस पड़ोस के स्त्री सब मिलि कऽ वधु के पकड़ने रहैत छथि आर अहि समय स्त्रीगण सब मंगल
गीत गाबै छथि। मिथिलांचल के पंडित सबहक माननाइ छैन कि जराबै के बाद जतेक पैघ घाव होइत अछि ओकरा ओतेक शुभ मानल जाइत छैक। ओहि ओहि वधु के पति बेसी प्रेम करैत छथि। मिथिला के
पारंपरिक रीति-रिवाज के अनुसार चलय वाला लोक
देश -विदेश में सेहो अहि व्रत के करैत छथि।नेपाल में एहि बड्ड पावन तरीका सँ मनाओल जाइत अछि।
आभा झा
गाजियाबाद


text:
कतेक भटकब?
(स्वाध्याय आलेख)
– प्रवीण नारायण चौधरी
खूब मोन लागत – खूब नाचब – गायब – मस्ती करब – ई करब – ओ करब आ नहि जानि कि-कि करब; मुदा अन्तर्मन सन्तुष्ट नहि भऽ पायत। कनेक काल लेल यदि एना बुझायत जे शान्ति भेटि रहल अछि आ कि फेर समय-अन्तराल में ई उद्विग्नताके प्राप्त करत आ फेर वैह भटकय लागत – छिछियाइत बेचैनी के प्राप्त करत। कारण कि?
सभ बात लेल एक प्रवृत्ति मात्र कहल गेल छैक – अपन मूलमें समाहित होयबाक लेल आतुरता। अन्तर्मन आत्मारूपी राजाकेर रथक घोड़ा होइछ। आत्मारूपी राजा एहि घोड़ाकेँ खूल्ला छूट तऽ दैछ मुदा समय-समय पर अपन मूल यात्रा अर्थात् अपन असल प्रवृत्ति जे मूल परमात्मामें समाहित होयबाक लेल छैक ताहिमें समाहित होयबाक लेल आवश्यक उपदेश भितरे-भीतर करैत छैक। तदोपरान्त सभटा घोड़ा केर जोश में शिथिलता अबैछ आ संसारी मायामें घुड़दौड़ सऽ विमूख होइत बेचैनी प्राप्त करैछ। एहने घड़ीक लेल तप-जप-उपवास-तीर्थ आदि अनेको भगवत्प्राप्तिक उपाय लेल शास्त्रीय सिद्धान्त बनाओल गेल अछि। आउ, एक सुप्रसिद्ध पुस्तक तत्त्व-चिन्तामणि जे श्री जयदयाल गोयन्दका जी द्वारा रचित अछि आ समस्त शास्त्रकेर सारतत्त्व एहिमें समाहित कैल गेल अछि तेकर स्वाध्याय केर किछु अंश अपने लोकनिसँ जहिनाक तहिना बाँटी।
भगवत्प्राप्ति केर विविध उपाय:
मनुष्य-जीवनकेर उद्देश्य भगवान् केर प्राप्ति करब होइछ। शास्त्र आ संत-महात्मा एहि लेल अनेकों उपाय कहलैथ अछि। अपन-अपन अधिकार आर रुचिक अनुसार कोनो शास्त्रोक्त उपायकेँ निष्काम भावसँ अर्थात् सांसारिक सुख-प्राप्तिक कामना छोड़ि मात्र भगवत्प्रीत्यर्थ कार्यमें लाबय सँ यथासमय मनुष्य भगवान्केँ पबैत अपन जन्म आ जीवनकेँ सार्थक कय सकैत छथि। भगवान् श्रीमनुजी महाराज धर्मकेर दस लक्षण बतौने छथि, एहि दस लक्षण केँ धारण करनिहार निष्काम आचरण करयवाला मनुष्य मायाक बन्धनसँ मुक्त भऽ के भगवान्केँ पाबि सकैत छथि –
धृतिः क्षमा दमोऽस्तेयं शौचमिन्द्रियनिग्रहः।
धीर्विद्या सत्यमक्रोधो दशकं धर्मलक्षणम्॥मनु. ६ – ९२॥
अर्थात् –
धृति, क्षमा, शम, शौच, दम, विद्या, धी, अक्रोध।
सत्य, अचोरी धर्म दश, दैत अछि मनु बोध॥
एकर संक्षिप्त परिचय एहि प्रकार बुझबाक चाही –
१. धृति – कोनो प्रकारके संकट आबि गेला पर वा इच्छित वस्तुकेर प्राप्ति नहि भेलापर धैर्यकेँ नहि छोड़ब। जे धीरजकेँ धारण केने रहैछ, तेकरे धर्म बैच सकैत अछि आ वैह लौकिक आ पारलौकिक सफलता प्राप्त कय सकैत अछि।
२. क्षमा – अपना संग खराब वर्ताव करयवालाकेँ दण्ड देब-दियाबय केर भरपूर शक्ति रहलोपर ओकरा दण्ड देब-दिलायब केर भावनाकेँ मनमें सेहो नहि लाबि ओकर अपराधकेँ सहि लेब आ ओकर अपराध सदाक लेल मेट जाय, एहि लेल यथोचित चेष्टा करब तेकरा क्षमा कहल जाइछ।
३. दम – साधारणतः इन्द्रियनिग्रहकेँ दम कहल जाइछ, लेकिन एहि श्लोकमें इन्द्रियनिग्रह अलग कहल गेल छैक, एहिसँ एतय ‘दम’ शब्दसँ शमके अर्थात् मनकेर निग्रह सँ लेबाक चाही। मनकेर वशमें केने बिना भगवत्प्राप्ति प्रायः असम्भव होइछ। (गीता ६/३६)। भगवान् श्री कृष्ण कहैत छथि – अभ्यास आ वैराग्य सऽ मनके वशमें कैल जा सकैत अछि। गीता ६/३५।
४. अस्तेय – मन, वाणी, शरीर सँ कोनो प्रकारके चोरी नहि करब।
५. शौच – बाहर आ भीतरके शुद्धि – सत्यतापूर्वक शुद्ध व्यापार सँ द्रव्यके, तेकर अन्नसँ आहारके, यथायोग्य बर्तावसँ आचरणके आ जल, माइट आदिसँ कैल जायवाला शरीरके शुद्धिके बाहरक शुद्धि कहल जाइछ। राग-द्वेष, दम्भ-कपट तथा वैर-अभिमान आदि विकारके नाश भेलासँ अन्तःकरण स्वच्छ होइछ जेकर भीतरके शुद्धि कहल जाइछ।
६. इन्द्रियनिग्रह (दम) – इन्द्रियके ओकर विषय रूप, रस, गन्ध, शब्द, स्पर्शमें इच्छानुसार नहि जाय दैत अनिष्टकारी विषयसँ हँटाके राखब आ कल्याणकारी विषयमें लगायब।
७. धी (बुद्धि) – सात्त्विकी श्रेष्ठ बुद्धि जे सत्संग, सत्-शास्त्रके अध्ययन, भगवद्भजन आ आत्मविचारसँ उत्पन्न होइछ तथा जाहिसँ मन परमात्मामें लगैछ आ यथार्थ ज्ञान उत्पन्न होइछ।
८. विद्या – ओ आध्यात्मविद्या, जेकरा भगवान् अपन स्वरूप कहने छथि आ जे मनुष्यकेँ अविद्यासँ छोड़बैत परमात्माके परमपद भेटाबैछ।
९. सत्य – यथार्थ आ प्रिय भाषण। अन्तःकरण आ इन्द्रियसँ जेना निश्चय कैल गेल हो, तहिना प्रिय शब्दमें कहब एवं ई ध्यानमें राखब कि एहिसँ कोनो निर्दोष प्राणीकेँ नोकसान तऽ नहि हेतैक। सत्य वैह अछि, जे यथार्थ हो, प्रिय हो, कपटरहित हो आ केकरो अहित करयवाला नहि हो।
१०. अक्रोध – अपन खराब करयवाला के प्रति सेहो मनमें कोनो प्रकारके क्रोध व विकार नहि भेनै। अक्रोध आ क्षमामें यैह भेद छैक जे अक्रोध सँ तऽ कोनो क्रिया नहि होइछ, जे किछु होइछ, मनुष्य सभ सहि लैछ, मनमें विकार उत्पन्न नहि होवय दैछ, लेकिन एहिसँ हमरा सभक खराबी करयवाला के अपराध क्षमा नहि होइछ, ओकर फल ओकरा न्यायकारी ईश्वरके द्वारा लोक-परलोकमें अवश्य भेटैछ। क्षमामें ओकर अपराध सेहो क्षमा भऽ जाइछ।
उपरोक्त दसो बातकेँ शालीनतापूर्वक अपन जीवन-चर्यामें अभ्यास करैत रहब शायद कोनो प्राणीक लेल असंभव नहि छैक। एहिमें कोनो जाति-विशेष वा वर्ग-विशेष लेल कोनो बात कहल गेल हो सेहो नहि छैक। लेकिन अवश्य एहेन चर्या अपनेलासँ आ भगवान् केर सामीप्यता प्राप्त कयलासँ सांसारिक प्रतिष्ठा में यथेष्ट वृद्धि होयब अवश्यंभावी छैक। स्मरण रहय जे साधक लेल एहेन कोनो सांसारिक इच्छा एहि उपलब्धिकेर घोर दुश्मन होइछ।
(आलेखमें आरो बहुत उपायके चर्चा छैक – एहि लेल इच्छूक मुमुक्षुलेल हम स्वाध्यायके अनुशंसा बेर-बेर करब। ईश्वर सभके कल्याण करैथ।)
हरिः हरः!!


text:
ई घटना रातिक दू बजे के बताओल जे रहल अछि। प्राप्त जानकारी केर मुताबिक कुछ लोगक टोली एकाएक हॉल लग पहुँचल आओर दनादन पत्थर भेकाब शुरू क' देलक। ऐहिक आवाज बहुतो लोग सुनलक मुदा, डर सँ कियो ऐहिक विरोध नहि केलक। भोर मे हॉलक भीतर कैको पत्थरक संग चकनाचूर भेल शीशा बिछल भेटल।
एहि घटनाक सूचना भेटते भारी संख्या मे पुलिस बल केँ तैनात क' देल गेल। घटना केँ अंजाम देनिहारक पता एखन धरी नहि चलल अछि। ई उपद्रवयी के छथि? कोन संगठन सँ छथि? ई पता लगायब मुश्किल भ' गेल अछि। बहरहाल, पुलिसक मौजूदगी मे फिल्म चैल रहल अछि। एएसपी दिलनवाज अहमद कहलनि कि सीसीटीवी कैमरा केर मदति सँ उपद्रवी सभक पहिचान कायल जे रहल अछि। पहिचान भेलाक बाद हुनका सभ पर उचित कार्रवाई कायल जायत।


text:
जनकपुर, मिथिला। सितम्बर २७, २०१५. मैथिली जिन्दाबाद!!
परमहंस बाबा – बैद बाबा – देवता – मिथिलाक एकमात्र बाभन – आरो कतेको उपनाम छलन्हि पंडित सुदेव झा केर – पंडित रामभद्र झा केर पुत्र आ पंडित गोनौर झा केर पौत्र – महान् पंडित एवं विद्वान् जयभद्र झा केर भातीज लेकिन पुत्रवत् वैह अपन सान्निध्य मे हिनक लालन-पालन कएलनि कारण हुनका अपन कोनो पुत्रधन नहि छलन्हि। अल्पायू सँ देव-साधना मे सदिखन रत, पठन-पाठन मे ओतेक रुचि नहि रहलनि, ताहि पर पिता समान पित्ती व विद्वान् पंडित जयभद्र झा द्वारा हिनकर नामकरण ‘देवता’ केर नाम सँ भेल छल। ओत्तहि हिनक सहोदर जेठ भ्राता पंडित बलदेव झा पढय मे अत्यन्त कूशाग्र छलाह जे बाद मे ‘हेड गुरुजी’ केर नाम सँ प्रसिद्धि पेलनि। संस्कृत महाविद्यालय, जनकपुर केर प्राचार्य रूप मे सुविख्यात छलाह पंडित बलदेव झा, लेकिन हुनकहि अनुज ‘देवता’ उपनाम सँ प्रसिद्ध साधना-सिद्ध पंडित बनिकय जनकपुर महामशान मे कुटी बनाय रहैत छलाह। जीवनक उत्तरार्ध मे अपन गाम ‘देवडीहा’ मे वास केलनि।
बैद बाबा अपन तप-बल आ साधना सँ अनेकों सिद्धि हासिल कएने छलाह। अपनहि नारी छूबि दोसराक बीमारी व मानसिक अवस्था तक पता लगेबा मे माहिर पंडित सुदेव झा सँ लोक अपन हित साधना लेल अत्यधिक मात्रा मे भेंट करैत आशीर्वाद लैत छल। अपन सिद्धि सँ सबहक उपकार करबाक लेल ओ जानल जाइत छलाह। केकरो माटियो उठाकय औषधिक रूप मे उपयोग लेल कहि केहनो असाध्य रोग केर इलाज कए देबाक कारण क्रमश: हिनकर नाम ‘बैद बाबा’ केर रूप मे समूचा जनकपुर मे प्रसिद्ध भऽ गेल छल।
नित्य नौ-आवृत्त दुर्गा पाठ आ सदिखन माला पर भगवन्नाम केर जप करैत रहब – संग मे एकटा लाठी रखैत छलाह जाहि मे सिद्धिक वास मानल जाइत छल। अपन लाठी केँ पर्यन्त नित्य स्नान करबैत छलाह बैद बाबा। हिनक सिद्धि सँ प्रभावित भऽ तात्कालीन नेपाली राजाक जनकपुर क्षेत्रक अधिकारी द्वारा काफी पारितोषिक आदि सँ सम्मान कएने छलाह। मानल जाइत अछि जे ओहि अधिकारी केँ अपन नह पर हुनक परिवार जे काठमांडू मे रहैत छलीह तिनकर कुशल-क्षेम केर दर्शन करौने छलाह। बाद मे ओ अधिकारी जखन अपन परिवार सँ एहि दर्शनक जिज्ञासा कएलनि तऽ अक्षरश: बात सही निकलल छल। यैह सिद्धि आ कुशलताक ज्ञान दूरो रहैत भेट गेलाक कारण ओ अधिकारी बाबा केँ ससम्मान पारितोषिक आदि चढौने छलाह। एहि तरहें बाबा सँ आशीर्वाद लेबाक लेल ग्रामीण सहित इलाका भरिक लोक आ जनकपुर जानकी दरबार मे एनिहार हजारों श्रद्धालू आस्थावान् भक्त लोकनिक भीड़ लगैत छल।
बैद बाबाक समकालीन कलना बाबा छलाह। दुनू गोटा मे घंटों धरि संत-समागम होइत रहैत छल। छपरा दिशि सँ आबिकय मिथिलाक सिद्धभूमि मे बसल कलना बाबा सेहो परमहंस बाबाक रूप मे इलाका मे प्रसिद्ध छलाह। समय-समय पर ओहो अपन कुटी जे आइ ‘कलनेश्वर महादेव’ केर नाम सँ प्रसिद्ध अछि, ओतय सँ जानकी दरबार, जनकपुरधाम केर यात्रा पर अबैत रहैत छलाह। दुनू संत मे ठेहुन-छाबा दोस्ती छल। कतेको बेर दुनू गोटा संगहि हप्तों बितबैत छलाह आ तरह-तरह केर सत्संग होइत रहैत छल।
बैद बाबाक करीब ८५ वर्षक अवस्था मे मृत्यु भेला उपरान्त कलना बाबा केँ पता लगलनि जे हुनक परमहंस मित्र एहि इहलोक सँ विदा भऽ गेला, तखन ओ तत्काल अपन सिपहसलार (अनुयायीक समूह) संग ओहि स्थल – जमुनी धारक कात मे पहुँचला जतय बाबाक दाह संस्कार कैल गेल छल। ओतय पहुँचिते ओ साष्टांग दण्डवत् दैत प्रणाम कएलाह आ अपन श्रद्धा-भक्ति सँ बैद बाबा समान परमहंस केँ स्मृति मे अनलाह। तखनहि कोनो अनुयायी हँसैते परमहंस बाबाक पुलकित होइत शरीर देखि पूछि देलकनि, “बाबा! आइ पहिल बेर तोरा देखैत छियह जे तहुँ केकरो साष्टांग दण्डवत् करैत छह।” परमहंस कलना बाबा अनुयायी सबकेँ बुझबैत कहला, “मिथिला मे एक्के गो बाभन रहल ऊ भी चल गेल।” परमहंस कलना बाबा छपरिया भाषा बजैत छलाह, जिद्दी स्वभावक छलाह आ कम्मे आवाज मे बहुते किछु बजबाक हुनकर कला-कौशल छल। अनुयायी सब सुनलाक बाद बैद बाबा प्रति पूर्ण आस्थाक संग भिजल नयन प्रणाम अर्पण कएलाह आ सब कियो पुन: अपन गन्तव्य दिशि प्रस्थान कएलाह।
बैद बाबाक विषय मे सैकड़ों-हजारों किम्वदन्ति आइयो एहि संपूर्ण इलाका मे चलैत अछि। पुरान लोक जिनका बैद बाबा सँ भेंट छन्हि ओ सब हुनका संग बिताओल गेल क्षण केँ अपना-अपना संस्मरण सँ बेर-बेर सुमिरैत छथि। आस्था एतेक मजबूत अछि जे आइयो केकरो धिया-पुताक स्वास्थ्य पर कोनो प्रकारक हावा-पानिक असर बुझाइत छैक तऽ बाबाक सारा पर सँ माटि आनि तिलक लगा दैत छैक तऽ ओ सब कष्ट सँ निजात पाबि जाइत अछि। कहल जाइत अछि जे गामक धी-बेटी सँ लैत दूर-दूर सँ लोक सब बैद बाबाक आशीर्वाद लेल सर्वप्रथम अबैत छल। बाबा किनको सँ किछु पूछने-बुझने बिना हुनका समुचित उत्तर दैथ आ सब कियो संतुष्ट भऽ कय बाबाक दर्शन कय अपन घर वापसी करैत छलाह। आइयो बाबाक बतायल कतेको रास नुस्खा सब विभिन्न अनुयायी द्वारा चलायल जाइत अछि।
अत्यन्त कम वस्त्र पहिरब, आसक्ति सँ पूर्ण मुक्त रहब, सदिखन भगवन्नाम केर जप व विभिन्न साधना मे रत रहब, यैह सब छल हुनक दिनचर्या। ईश्वर मे आस्था सँ सर्वथा कल्याणक मार्ग पर लोक केँ उपदेश करब, सदिखन प्रसन्न मुद्रा मे रहब, शान्ति व सुख केर अनुभूति मे डूबल रहब, दोसरो केँ ओहि लेल प्रेरित करब – कहियो बैद बाबा केँ कियो क्रोधित होइत नहि देखलक, आइयो हुनकर ई खास विशेषता केँ लोक सुमिरैत अछि। हुनकर विषय मे किछु लिखबाक अछि, एतबी कहला पर सुनय लेल भेट जाइत अछि जे कतेको रास किताब लिखा जायत तैयो हुनकर विषय मे लिखला सँ बात पूरा नहि होयत।
आइ, श्री विजय काका केर प्रेरणा सँ बैद बाबा आ हेड गुरुजी केर फोटो प्राप्ति होयब आ हुनकहि प्रेरणा सँ महापुरुष लोकनिक बारे मे किछु लिखबाक सूझ भेटल; एतबे सँ हमहुँ पूर्णताक हासिल कएलहुँ तेना बुझा रहल अछि। दोसर दिन आरो बेसी प्रकरण पर हिनका लोकनिक बारे लिखिकय आनब ताहि वादाक संग, अस्तु! विराम दैत छी!!


text:
सहरसा। 23 दिसम्बर। भारतीय ज्ञानपीठ केँ निदेशक लीलाधर मंडलोई द्वारा प्राप्त जानकारी केर मुताविक भारतीय ज्ञानपीठ केँ नवलेखन पुरस्कार योजना केर अंतर्गत बरख 2017 लेल देल जाय बला पुरस्कारक लेल वरिष्ठ लेखक, पत्रकार विष्णु नागर केर अध्यक्षता मे गठित निर्णायक समिति द्वारा सर्वसम्मति सँ आलोक रंजन केँ दक्षिण भारत पर केंद्रित यात्रा - वृतांत केर पांडुलिपि क' देबाक निर्णय कायल गेल अछि।
अपने क' बता दी ज्ञानपीठ नवलेखन पुरस्कार सँ पुरस्कृत लेखक क' 50 हज़ार टाका नगद पुरस्कार, प्रशस्ति-पत्र आओर वाग्देवी केर प्रतिमा प्रदान कायल जायत अछि। पुरस्कृत पांडुलिपि क' भारतीय ज्ञानपीठ द्वारा प्रकाशित सेहो कायल जायत।
स्थानीय कृष्णा नगर वार्ड नंबर 23 निवासी बनगाँव संस्कृत कॉलेज केँ व्याख्याता प्राप्त प्रभाष चंद्र झा केँ पुत्र आलोक रंजन मूल रूप सँ सोनवर्षाराज प्रखण्डक बड़गांव निवासी छथि।


text: नई दिल्ली। भाजपा अल्पसंख्यक मोर्चा क अध्यक्ष आ सांसद सैयद शाहनवाज हुसैन कहला अछि जे संसद क शीतकालीन सत्र मे बिहार क हक क लेल मजबूत लड़ाई होयत। इ साजिश बेनकाब कैल जाइत जे कोना दिल्ली क सरकार बिहार क विकास मे बाधक अछि। दिल्ली मे लंबित बिहार क विकास संबंधी योजना आ पैकेज क हवाला दैत ओ कहला जे कांग्रेस एहि प्रदेश क सबस पैघ दुश्मन अछि। पहिने इ काज लालू प्रसाद आ रामविलास पासवान क पार्टी करैत छल। एहि परिस्थिति मे हमरा सब कए आक्रामक हुए पड़त। हम अपन हक लडि़कए लेब। एकटा प्रश्नक उत्तर मे हुसैन स्पष्ट केला जे भाजपा क प्रदेश इकाई मे कोनो विवाद नहि अछि। कोड़ा मामला मे ओ कहला जे मधु कोड़ा क पाप मे राजद-कांग्रेस आ झामुमो बराबर क हिस्सेदार अछि। इ सब कोड़ा पर लगल आरोप क जिम्मेदारी स नहि बचि सकैत छथि। ओ वंदेमातरम क खिलाफ जारी हालिया फतवा कए बेतुका करार देलथि। जसवंत सिंह क संबंध मे कहलथि जे अगर ओ मौलाना अबुल कलाम आजाद पर किताब लिखैत, त ओ हुनकर मुरीद हेताह। मध्यप्रदेशक मुख्यमंत्री शिवराज सिंह चौहानक बयान पर ओ कहलथि जे हुनकर बयान कए गलत रूप मे पेश कैल गेल।


text:
सुदूरपश्चिममे ११ जे संक्रमित ठप्लै
पहुरा समाचारदाता
धनगढी, २९ असार । सुदूरपश्चिम प्रदेशमे सोम्मारके रोज ११ जाने कोरोना संक्रमित ठपल बाटै । सेती प्रादेशिक अस्पतालके प्रयोगशालामे कैगिल परिक्षणमे ११ जाने संक्रमित ठपल हुइल । ठपल संक्रमितमे कैलालीके १० जाने ओ एक जाने अछामके रहल बाटै । कैलालीके गोदावरी नगरपालिका वडा नम्बर ५ के एक, वडा नम्बर ७ के दुई, वडा नम्बर ११ के जाने, टीकापुरके दुई महिला सहित ६ जाने, रहल बाटै कलेसे अछाम ढकारी–२ के एक जाने रहल बाटै । तीन महिला ओ आठ करके ११ संक्रमित प्राय यूवा रहल सेती प्रादेशिक अस्पतालके सूचना अधिकारी दिलिपकुमार श्रेष्ठ जानकारी डेलै । सोम्मार २४३ जनेक परिक्षण करलमे ११ जनेक कोरोना पुष्टि हुइल हो ।


text:
सुदूरपश्चिम प्रदेशमे कोरोनासे ३६ के ज्यान गैल, सक्रिय संक्रमित १ हजारसे ढेर
पहुरा समाचारदाता
धनगढी, ६ अगहन । सुदूरपश्चिम प्रदेशमे कोरोनाभाइरस संक्रमणसे मृत्यु हुउइयाके संख्या ३६ पुगल बा ।
सेती प्रादेशिक अस्पतालमे धनगढी उपमहानगरपालिका ५ बैठुइया ५५ वर्षीय पुरुषके मृत्यु हुइलसंगे प्रदेशमे मृतकके संख्या ३६ पुगल हो । उहाँहे कात्तिक २५ गतेसे भेन्टिलेटरमे राखके उपचार हुइटी रहलमे शुकके मृत्य हुइल सेती प्रादेशिक अस्पतालके सूचना अधिकारी दिलिप कुमार श्रेष्ठ जानकारी डेलै ।
यिहीसे आघे अछाममे २, बैतडीमे १, बझाङ्गमे ३, बाजुरामे २, डडेल्धुरामे २, दार्चुलामे २, डोटीमे १, कैलाली १८ ओ कञ्चनपुर ४ जनहनके कोरोना संक्रमितके मृत्यु होसेकल सामाजिक विकास मन्त्रालयके स्वास्थ्य महाशाखा प्रमुख नरेन्द्र सिंह कार्की जानकारी डेलै । ओस्टके बितल २४ घण्टामे टमान ल्याबमे करल परीक्षणमे थप ६५ जनहनहे कोरोना संक्रमण पुष्टि हुइलपाछे सकृय संक्रमितके संख्या १ हजार ७७२ पुगल बा ।
कैलालीके ३८, बैतडीके ३, बाजुराके १, डडेल्धुराके ५, दार्चुलाके १७ ओ डोटीके १ जनहनमे संक्रमण पुष्टि हुइल सामाजिक विकास मन्त्रालय जनैले बा ।
कार्कीके अनुसार हालसम १ लाख १४ हजार ६३४ नमुना जाँच हुइलमे १० हजार ६६९ जनहनमे संक्रमण फेला परल बा । उ मध्ये प्रदेशमे ठीक हुउइया संक्रमितके संख्या ८ हजार ८६१ रहल बा ।


text:
अपराध कोनो समाज और सत्ता लेल एकटा चुनौती होइत अछि। हाल क किछु घटना स बिहार क छवि एक बेर फेर अपराधयुक्त प्रदेश क बनि रहल अछि। नीतीश क सुशासन पर एहि स पूर्व एतबा गंभीर सवाल पहिने कहियो नहि उठल छल। एक कए बाद एक घटना स सब कियो स्तब्ध अछि। पुलिस कार्रवाई क रहल अछि, मुदा अपराध बढ़ल किया ताहि पर सब चुप अछि। सरकार केवल इ कहि कए नहि बचि सकैत अछि जे हम अपराधक बाद कार्रवाई क रहल छी। सरकार आ पुलिस क एकटा धाक होइत छै, जे बिहार मे एक बेर फेर खत्म भ रहल अछि। कतहु नहि कतहु अपराध करनिहार कए इ भरोस दियाउल जा रहल अछि जे अहां कए बचा लेल जाइत। बिहार मे संगठित अपराध स ल कए पटनाक सड़क पर छिनतई तक फेर स शुरु भ गेल। अचानक बढ़ल एहि अपराधक पाछु की कारण अछि इ त शोधक विषय अछि, मुदा नीतीश कुमारक धाक कतहु नहि
कतहु लालू प्रसाद क दाग पर कमजोर पडि़ रहल अछि। जाहि प्रकार स अपराध क चरित्र आ क्षेत्र सामने आबि रहल अछि, ओहि स संदेह बहुत रास उत्पन्न भ रहल अछि। एहन मे कहल जा सकैत अछि जे बिहार मे बढ़ल अपराध लेल नीतीश कुमार क कार्यशैली मे आयल बदलाव मुख्य रूप स जिम्मेदार अछि। निश्चित रूप स नीतीश कुमार आ तेजस्वी यादव लेल इ एकटा अग्रिपरीक्षा अछि। खास क तेजस्वी कए अपन पिताक छवि स अलग अपन छवि गढबाक इ समय अछि। तेजस्वी लेल इ सबस कठिन समय अछि, अगर ओ एहि समय क उपयोग अपन छवि गढबा मे करताह त निश्चित रूप स हुनकर कद एकटा पैघ नेताक रूप मे स्थापित भ जायत। सबस पैघ सवाल अछि जे बिहारक एहि आपराधिक घटना सब स एक बेर फेर बिहार सिंड्रोम उभरि कए सामने आबि गेल अछि। जेकर प्रमाण राजस्थान मे देखबा मे भेट रहल अछि। गया मे आदित्य हत्याकांड क भांति राजस्थान क कोटा मे सेहो युवकक आपसी झड़प मे बिहार क नवादा क प्रिंस क धारदार हथियार स हत्या क देल गेल। पुलिस स्टेशन स महज आधा कोस दूर भेल एहि घटना मे पुलिस क उदासीनता सामने आबि रहल अछि। कहल जा रहल अछि जे पुलिस क उपेक्षापूर्ण रवैया क कारण घायल प्रिंस कए समय पर अस्पताल नहि पहुंचाओल जा सकल आ ओकर मौत भ गेल। राजस्थान प्रशासन पुलिस पर कार्रवाई करबाक बदला मे बिहारी पर गुंडादर्गी करबाक आरोप लगा रहल अछि। राजस्थान क भाजपा विधायक त सीधा सीधा बयान द देलथि अछि जे राजस्थान स बिहारी छात्र कए बाहर कैल जाये। ओना राजस्थान मूल कए बिहारी नेता सुशील कुमार मोदी एहि पर आपत्ति दर्ज करा केंद्रीय नेतृत्व स पार्टी क विधायक पर कार्रवाई करबाक मांग केलथि अछि। भाजपा विधायकक एहि बयान स एक बेर फेर इ सवाल बिहारी क समक्ष ढार भ गेल अछि जे भारतीय संघ मे ओकर स्थान कतए अछि। देश अथवा देस आखिर केकर अछि बिहारी। गया क घटना पर सरकार स कार्रवाई करबाक उम्मीद जेतबा आदित्य क परिजन कए अछि, ओतबेे उम्मीद प्रिंस क परिजन कए राजस्थान सरकार स सेहो अछि, मुदा हुनकर आवाज कतहु नहि अछि। किया कि प्रिंस बिहारी अछि आ घटना राजस्थान मे घटित भेल अछि। अपराधक नजरि स देखल जाये त दूनू वारदातक चरित्र एक रंग अछि। एहन मे दूनू सरकार दिस स कैल गेल कार्रवाई एक रंग हेबाक उम्मीद किया नहि कैल जाये। बिहार लग अपन कोनो समाचार मीडिया नहि अछि, जेकर खामियाजा एहि प्रकारक प्रकरण मे साफ देखा जाइत अछि। एक दिस गयाक घटना पर राजस्थान मूलक मीडिया प्रमुख लगातार लाइव साक्षात्कार देखा कए सरकार पर ओहि कार्रवाई लेल सवाल ढार क रहल छथि जे सरकारक हाथ मे नहि बल्कि अदालतक हाथ मे अछि। आदित्यक परिजन इ मानैत छथि जे पुलिस आरोपी कए गिरफ्तार केलक आ पूछताछ मे अपराध स्वीकार करा लेलक, मुदा की सजा सरकार या पुलिस देत। दोसर दिस प्रिंस क परिजन क खबरि नुका देल गेल। मीडियाक एहि प्रकारक कवरेज पिछला तीन दशक स लगातार भ रहल अछि। राजस्थान आ बिहार दूनू ठाम सक्रिय रहबाक दावा करनिहार मीडिया ग्रुप बिहार क लोक कए इ बतेबा मे संकोच क रहल अछि जे राजस्थान सरकार बिहार क बेटा क हत्या पर केहन कार्रवाई क रहल अछि, मुदा बिहार मे कोर्ट हत्या आरोपी कए सजा किया नहि द रहल अछि इ सवाल सेहो सरकार स पूछल जा रहल अछि। मीडिया कोनो राज्यक छवि गढैत अछि आ बिहार एहि मामले मे शुरु स अभागल रहल अछि। कुल मिला कए बिहार एक बेर फेर देशक नजरि मे अपराधयुक्त साबित कैल जा रहल अछि आ हम देश बनेबा मे बटोही बनल छी।


text:
— रिंकू झा
मिथिलाक विश्व प्रसिद्ध कला,
मिथिला क्षेत्र जेना दरभंगा, पूर्णिया, सहरसा,मधुबनी ,नेपाल आदि में रहे बाली स्त्रीलोकानी सब के खाली समय के उपयोग आर हुनका अंदर के प्रतिभा जे कला के रूप में जन्म लै छै !।से ” मधुबनी पेंटिंग” या मिथिला पेंटिंग के नाम स जानल जाय छै, ।बिहार सुरुए स ” मिथिला पेंटिंग, सीकी कला आर पेपरमेसी के लेल प्रसिद्ध छै।
ओना सीकी कला के बैस्विक स्तर पर पहचान नई भेटलैया, देखें में त याह लगैया जेना प्रायः सीकी कला विलुप्त भ रहल ये , । मुदा आहू क्षेत्र में काज विशेष रूप स भ रहल छै।
मिथिलांचल के पहचान राष्ट्रीय और अंतरराष्ट्रीय स्तर पर मिथिला पेंटिंग स भ रहल छै। बैस्वीक स्तर पर मिथिला पेंटिंग प्रसिद्ध भ रहल छै।
पौराणिक कथा के अनुसार राजा जनक जी, अपन पुत्री सीता आर अयोध्या के राजकुमार श्री राम जी के बीबाह के दौरान समस्त राज्य के मिथिला पेंटिंग स सजाबाई के लेल समस्त स्त्री गण सब के कहने रहतींन। जे अयोध्या स जे बरात एथिन ओ ई कला देख क मुग्ध भ जायथ आर हुंका सब के मिथिला के संस्कृति आर कला पर नाज होइएन।
ऐतिहासिक रूप में देखू त ब्रिटिश शासन के दौरान बिलियम आर्चर नाम के ब्रिटिश अफसर पहिले बेर ऐ कला पर ध्यान देने छ्तहीन। सन १९३४ में बिहार में एक टा बहुत प्रकोपित भूकंप एल रहई। वोई समय में बिलियन आर्चर निरीक्षण कर के लेल मिथिला गेल रहथिन, त हुंनका टूटल_ फूटल घर में ई चित्रकारी देखें में एलेन, कहावत छै की प्राकृतिक आपदा खाली नासे नै करै छै कखनों _कखनो किछ निको क जाय छै। बिलियन आर्चर के ई चित्रकला एतेक निक लागलैन की ओ पहिल बेर सन १९४१ , में अपन लेख *मार्ग* में विस्तार स चर्चा केलखिन जे बिस्वप्रसिद्ध भ गेल।
मधुबनी पेंटिंग के कुल पांच भाग छै,
१भरनी, २काछनी ३ गोदना, ४ कोहबर, ५ तांत्रिक
ऐ कला में केवल चटकीला रंग के प्रयोग होई छै हल्का रंग कम मात्रा में देल जाय छै। ई रंग गाछः _ पात , हराईद आर फूल स बनाईं छै। ऐ में गोंद मिला क भरल जाय छै की रंग बहाए नई।हल्दी स पियर , पात स हरियार आर पीपल के छाल स लाल रंग बनाय छै। मिथिला पेंटिंग दू तरह के होई छै, * भीति चित्र आर अरिपण,
भीति मतलब एही में दिबाल पर आर गाछ, पत्थर आदि पर चित्र बनाई छै। अरीपन मतलब स्त्री गण सब कोनो भी पूजा _ पाठ में आंगन द्वार आर भगवती घर में बनाबई छैथी। चित्र बनाब में सलाई के काठी आर करची के कलम के प्रयोग होई छै।बहुत टरहक कलाकारी बनाई छै, गाछ पात, देवि देवता, फूल , पक्षी, जानवर, आदि कोनो भी सुभ काज में ई चित्रकला बनाए ल जाय छी घर आंगन में ,
समय के साथ _ साथ एही क्षेत्र में बहुत परिवर्तन भेला, आब ई कला कपड़ा, कैनवास आर कागज पर बानेल जाय छै, स्त्री लोकनी के साथ _साथ पुरुष सब सेहो बढ़ी _ चढ़ी क भाग लै छैथ चित्र बनाबे में। एही कला में बहुत मिथिलानी सब अपन अपन नाम उच्च केलैथ हैं, सन १९७५ में मधुबनी जिला के जितबारपुर गांव के सीता देवी के राष्ट्रीय पुरस्कार भेटल छेन।१९८४ में बिहार रत्न भेटल छैन।२००६ में शिल्प गुरु पुरुस्कार भेटलें। ऐहन आर महिला सब छैथ जेना गंगा देवी, शांति देवी, चंद्रकला देवी आदि।१९८४ में गंगा देवी के पद्मश्री पुरस्कार भेटलैन।
जापान में मधुबनी पेंटिंग के एक टा बहुत पैघ संग्रहालय बनल छै। औरों बहुत जगह छै।बाजार में मधुबनी पेंटिंग बला कपड़ा आर फोटो के मांग छै आर बहुत मंहगा भेटई छै। उद्योग के रूप में बहुत आगा बढ़ी रहल छी ई कला
समस्त मिथिला बासी अहि स बहुत गर्व महसूस करै छैथ एही कला पर आर मिथिला पर। रिंकु झा*


text:
प्रो. उदयशंकर मिश्र, दरभंगा। मई १५, २०१५. मैथिली जिन्दाबाद!!
(मैथिली जिन्दाबाद पर पूर्व प्रसारित खबैड़ – रिपोर्ट राकेश झा पश्चात् आइ दरभंगा सँ प्रो. उदय शंकर मिश्र एहि पर जानकारी पठौलनि अछि)
पूअर होम केर अनियमितताक खिलाफ आइ अनसन समाहर्ता दरभंगाक सामने बैसल। डा. जयशंकर झा, प्रो. उदय शंकर मिश्र, डा. कबिश्वर ठाकुर, प्रतिभा राय, संजीब सिह, राममोहन झा, आर के दत्ता, मुकेश निराला, अंजू अग्रवाल, मौनी बाबा, आ सैकड़ों अनशनकारीक संग ई अनशन दिन भरि चलल। चन्द्रेशजी नेतृत्व कय रहल छलाह।
अनाथों की यही पुकार – पुअर होम का खोलो द्वारा – एहि तरहक कतेको नारा व दरभंगिया हिन्दी मे संबोधनक संग एहि अनशन मे गीत-संगीतक प्रस्तुति सब सेहो कैल गेल। विभिन्न समाजसेवी संस्था, बुद्धिजीवी व अनाथक पक्ष लेल पुअर होम दरभंगा मे पुनर्वासक माँग केर समर्थन मे लोक सब ई अनशन मे सहभागी भेल छला। डा. मुकेश प्रसाद निराला व पार्षद् प्रतिभा राय सेहो एहि मे सहभागी भेल छला।
अनशनक आलोचना सेहो कैल जा रहल अछि:
उपरोक्त अनशन पर चर्चाक दौरान एक प्रबुद्ध युवाजन द्वारा एहि आन्दोलनक अगुआ डा. जय शंकर झा पर पूर्व मे पुअर होम केँ बर्बाद करनिहार मे सँ एक कहि गौशालाक जमीन डकारनिहार हिनके मानैत आगुओ किछु एहि तरहक छूपल मनसाक संग ई आन्दोलन कैल जयबाक आरोप लगौलनि। मैथिली जिन्दाबाद एहि तरहक आरोप पर ध्यान दैत आरोप लगौनिहार युवा संग एहि सन्दर्भ आरो प्रश्न पूछलक जाहि पर जबाब आबय लेल बाकिये अछि। परन्तु प्रो. उदय शंकर मिश्र एहि तरहक आरोप केँ जैड़ सँ खारिज करैत अपन स्पष्टीकरण मे डा. जय शंकर झा केर प्रशंसा करैत कहलनि जे कहियो गौशाला मे डा. झा नहि रहैत समय सुगरक बास छल, आइ ओहि ठाम १०० सँ ऊपर गाय केर रेखदेख कैल जाइछ। प्रो. मिश्र उपरोक्त युवाकेँ उत्तर दैत अनेको सफेदपोश (कपड़ा उज्जर, काज कारी, यानि वर्तमान युगक नेतागण) द्वारा बिघाक-बिघा जमीन पर अतिक्रमण करबाक बात कहैत बिहार सरकार द्वारा ओकर सूची उच्च न्यायालय केँ सौंपल जेबाक उद्धरण सेहो उजागर कएलनि, ताहि अतिक्रमण कएनिहार मे डा. जय शंकर झा केर नाम कतहु नहि रहबाक बात सेहो कहलनि। एहि बीच एक अन्य प्रबुद्ध युवा पुअर होम केर हाल अत्यन्त पुअर रहबाक प्रतिक्रिया दैत वर्तमान नागनाथ सँ छुटकार लैत कोनो साँपनाथक हाथ नहि चलि जाय ताहि लेल दरभंगाक प्रबुद्ध समाजकेँ सचेत रहबाक आवश्यकता दिशि नजैर दियौलनि। जे भी हो! पुअर होम केर ई आन्दोलन मे आरो बहुत रहस्य भीतर सँ बाहर अयबाक कार्य होइत रहत। मैथिली जिन्दाबाद एहि पर निष्पक्ष भाव सँ नजरि बनौने रहत।


text:
videh aa okar dogla chatiya sabhak naamey khujal patra
जे नै बुझबा लेल तैयार छथि तिनकाँसँ आग्रह जे ओ आयोजनक भार अपना माथापर लेथि आ ओइ ठामसँ गिनती सही क' लेथि। केकरो ऐमे आपत्ति नै छै।
जखन साहित्यकारे सभकेँ साहित्य अकादेमीक कथा गोष्ठी आ सगर राति कथा गोष्ठीमे अंतर नै बुझा रहल छै तखन " अमित मिश्र, चोर रोशन झा," आदिकेँ ई अंतर बुझा क' कोनो लाभ नै।
ओना ई कहब बेजाए नै जे "सगर राति दीप जरए" केर संस्थापक स्व. प्रभाष कुमार चौधरीजी सेहो साहित्य अकादेमीक पाइसँ एकर आयोजन वर्जित केने हेता कारण ओ स्पष्ट रूपसँ एहन व्यवस्था देलखिन्ह जैमे लोक अपन व्यतिगत पाइ लगा क' ई आयोजन करए।
आग्रह जे उताहुल साहित्यकार (" अमित मिश्र, चोर रोशन झा,") आदि बेसी उताहुल नै होथि।


text:
दरभंगा : बिहारक बीएड कॉलेजमे नामांकनक लेल 22 सितंबरके राज्य स्तरीय संयुक्त प्रवेश परीक्षा (सीइटी बीएड 2020-21) होयत. 24 अगस्तके परीक्षा लेबाक लेल नोडल यूनिवर्सिटी लनामिवि दू वर्षीय बीएड कोर्समे नामांकनक लेल परीक्षाक संभावित तिथि जारी कयने छल. प्रवेश परीक्षा लेबाक अनुमति सुप्रीम कोर्ट द’ देलक अछि. प्रवेश परीक्षामे शामिल छात्रक बीएड कॉलेजमे नामांकन लेब एवं प्रवेश परीक्षा आयोजित करबाक अनुमतिके ल’ स्टेट नोडल यूनिवर्सिटी (एलएनएमयू) केर दिस स’ सुप्रीम कोर्टमे याचिका दाखिल कयल गेल छल. सुप्रीम कोर्ट सुनवाइक बाद आइ एकर अनुमति द’ देलक अछि.
निजी बीएड कॉलेज संघक दिस स’ राज्य स्तरीय संयुक्त प्रवेश परीक्षाक बिना स्नातक स्तरीय उच्चतम अंकक आधार पर छात्रक नामांकन लेबाक ल’ कोर्ट एवं राजभवनमे विरोध जताओल गेल छल. सुप्रीम कोर्ट संघ द्वारा राखल गेल पक्षके खारिज करैत नोडल विविक पक्षमे निर्णय देलक अछि. न्यायादेशक बाद आब प्रान्तक 10 विवि मुख्यालय शहरक लग 200 केंद्र पर 22 सितंबरके कुल एक लाख 22 हजार 331 छात्र-छात्रा परीक्षा देत. एहिमे रेगुलर मोडक एक लाख 16 हजार 130, डिस्टेंस मोडक छह हजार 20 एवं शिक्षाशास्त्रीक 181 परीक्षार्थी शामिल अछि. परीक्षार्थीमे 65,930 पुरुष एवं 56425 महिला अछि.
सुप्रीम कोर्ट स’ स्वीकृति भेटलाक बाद आब अलग स’ परीक्षा शेड्यूल जारी करबाक जरुरति नहि होयत. यूजीसी एवं सरकार द्वारा जारी एडवाइजरीक अनुसार परीक्षामे कोविड 19 के ल’ सोशल डिस्टेंसक अनुपालन कराओल जायत. केंद्र पर मास्क एवं गलब्सक संग परीक्षा आयोजन स’ 45 मिनट पहिने परीक्षार्थी के पहुँचि जाय पड़त. परीक्षा एक शिफ्टमे भोर 11 स’ बेरियां एक बजे धरि होयत.
प्रवेश परीक्षा ओएमआर शीट पर होयत.
उत्तीर्णताक लेल सामान्य कोटिक अभ्यर्थीके ३5 एवं आरक्षित कोटिक अभ्यर्थीके 30 प्रतिशत अंक आनय पड़त. प्रवेश परीक्षा 120 अंकक होयत. सभ प्रश्न बहुविकल्पीय आ एक-एक अंकक होयत. 15 अंकक प्रश्न जनरल इंग्लिश कंप्रीहेंशन स’, 15 अंकक जनरल हिंदी स’, 25 अंकक लॉजिकल एंड एनालिटिकल रिजनिंग स’, 40 अंकक जनरल अवेयरनेस तथा 25 अंकक प्रश्न टीचिंग लर्निंग स’ पूछल जायत.
जिला परीक्षार्थीक संख्या
पटना 42292
मुजफ्फरपुर 14851
गया 14233
छपरा 4160
आरा 7541
पूर्णिया 5760
मुंगेर 3441
भागलपुर 8769
मधेपुरा 7099
दरभंगा 14189


text:
दिल्ली, दिसम्बर ३, २०१५. मैथिली जिन्दाबाद!!
मैथिली एवं हिन्दी रंगकर्म तथा सिनेमा जगत् केर नामी कलाकार – अभिनेता सागर झा विगत किछु वर्ष सँ ‘विद्यापति’ केर भूमिका निर्वाह करैत महाकविक जीवन चरित्र पर आधारित विभिन्न तरहक एकांकी प्रस्तुति सब करैत आबि रहल छथि।
दर्शक हुनकर प्रस्तुति एवं विद्यापति सँ जुड़ल चरित्र तथा भूमिका केर बखूबी सराहना करैत अछि। समारोह मे एकटा विशेष अंग केर रूप मे हिनकर प्रस्तुति गानल जाएछ।
अभिनेता झा किछु समय लेल एकटा नाट्य समूह केर स्थापना दिल्ली एनसीआर मे सेहो केलनि, मुदा किछु लफुआ आ नंगटाक कूसंगत मे अभियान कतहु हेरा गेल मानैत छथि।
मैथिली ओ मिथिलाक अभियान मे सब कियो बाघक बच्चा जेकाँ पंजा-पंजा खेलाइत छैक, ढाही लड़ैत छैक, आ बकथोथी तथा गप्पबाजी मे कियो केकरो सँ उन्नैस नहि पड़ैत छैक। तहिना घोषणा पर घोषणा मैथिलक खास गुण सब थिकैक जेकर जतेक आलोचना करब से कम होयत। स्वयं अभिनेता झा केर मस्तिष्क मिथिला प्रति कि करी – कि नहि करी, कतेक जल्दी करी, पहाड़ ढाहि दी… एहि तरहक देखबा मे आयल अछि। अभिनेता झा द्वारा बेरोजगारी मुक्त मिथिला सँ लैत कोनो पीड़ित परिवार केँ सहयोग दियेबाक मुहिम चलौनाय आर सामाजिक संजाल पर मैथिली-मिथिला अभियानीक विरुद्ध अपन तीत अनुभव केर तीखास निकालनाय – एहेन अनेक रास पृष्ठभूमि मे कार्य होइत देखल गेल अछि। एहेन अवस्था मे हिनक नव सपना छन्हि जे दिल्लीक खुल्ला मंच पर ‘उगना’ समान प्रसिद्ध नाटक केर मंचन करी। मुदा ताहि लेल ई फेर अपन फुकास्टिंग डिजाइन सँ कलाकार सबकेँ फेसबुक मार्फत आमंत्रित केलनि अछि। दुविधा तऽ होइत अछि जे ई सपना एना केना पूरा होयत, मुदा अभिनेता सागर झा केर एकटा विशेषता रहल अछि जे ई जाहि बात पर अडिग सोच बनबैत छथि, ओकरा येन-केन-प्रकारेन पूरा करबे टा करैत छथि। देखा चाही जे ई नव सपना कहिया धरि पूरा होइछ आ कि खाली फूकास्टिंग बनिकय रहि जाएछ।
विस्तृत जानकारीक संग मैथिली जिन्दाबाद पुनः अपने सबहक सोझाँ एहि समाचार पर श्रृंखलाबद्ध रिपोर्ट दैत रहत। फिलहाल जिनका किनको एहि नाटक मे कलाकारिता देखेबाक हो ओ सागर जी केर फेसबुक एकाउन्ट जेकर लिंक अछि https://www.facebook.com/sagar.jha.549 ताहि पर जाय इन्बाक्स मे सम्पर्क करू, यैह ओ जानकारी करौलनि अछि। विशेष शुभकामनाक संग मैथिली जिन्दाबाद केर तरफ सँ हर तरहक सहयोग देबाक प्रतिबद्धता प्रकट करैत ई सपना शीघ्र पूरा हो ताहि लेल शुभकामना दैत छियन्हि।
हरिः हरः!!